பிக் பாஸ் நிகழ்ச்சி முடிந்த பின் அதில் கலந்துகொண்ட போட்டியாளர்கள் பலர் அமைதிகாக்க ஆரம்பித்துவிட்டனர் . ஆனால் கடைசிவரை போராடி பிக் பாஸ் நிகழ்ச்சியில் வெல்லவேண்டும் என்று காத்திருந்த சினேகன் மட்டும் தினமும் ஒரு செய்தி வெளியிட்டுக்கொண்டே இருக்கிறார் . பிக் பாஸ் நிகழ்ச்சியில் இரண்டாவது இடத்தை பிடித்து தனக்கென மிக பெரிய ரசிகர் கூட்டத்தை உருவாக்கி கொண்டவர் சினேகன் . எப்போதும் அனைவருக்கும் ஆதரவாக இருந்தவர் . ஓவியா மற்றும் ஆரவ் மருத்துவ முத்த விவகாரத்தில் சினேகனுக்கு பெரும் பங்களிப்பு உள்ளதென்று அனைவரும் அறிந்த ஒன்று தான் . அதன் பின்னர் ஓவியாவுக்கு மிகவும் ஆதரவாக அன்பாக இருந்தார் சினேகன் . சமீபத்தில் ஓவியா குறித்து அவர் அளித்த பேட்டி ஒன்றில் மனம் திறந்து பேசியுள்ளார் , ஓவியா கடுமையான மனவுளைச்சலில் இருந்த சமயத்தில் இருவருமே ஏதோ ஒரு குழப்பத்தில் இருந்தார்கள் . தற்போது தெளிவாகி விட்டார்கள் என கூறியுள்ளார் . மேலும் ஓவியாவிற்காக பல இரவுகள் தூங்காமல் இருந்துள்ளேன் , சிறிய சத்தம் கேட்டாலும் உடனே எழுந்து ஓடிப்போய் ஓவியாவின் படுக்கையை தான் பார்ப்பேன் . அவ்வளவு ஏன் அவருடைய நிலையை கண்டு சமையலறை கத்தியை கூட இரவில் ஒளித்து வைத்து விட்டுத்தான் தூங்கப்போவேன் என கூறியுள்ளார் .


அஇஅதிமுகவின் அசைக்க முடியாத சக்தியாக மட்டுமல்ல , அசைக்க முடியாத முதலமைச்சராகவும் மாறி இருந்தார் ஜெயலலிதா . நாடாளுமன்றம் , சட்டமன்றம் , உள்ளாட்சி தேர்தல் என கடந்த 6 ஆண்டுகளாக எதை தொட்டாலும் ஜெயலலிதாவுக்கே வெற்றி . ஜெயலலிதாவின் தொடர் வெற்றிகளால் துவண்டேபோனது திமுக . கடந்த மாதத்தில் நடந்த சட்டமன்ற இடை தேர்தரல் 3 தொகுதிகளிலும் , திமுக மண்ணை கவ்வியது . இந்த சூழ்நிலையில் ஏற்பட்ட ஜெயலலிதாவின் மரணம் , தமிழக அரசியலில் மிகப் பெரிய வெற்றிடத்தை அமைத்துள்ளது . இதுபோன்று பெரும்பான்மையுடன் ஆட்சியை நடத்தும் தலைவர் அல்லது முக்கிய நிர்வாகி இறந்துவிட்டால் , ஒன்று உட்கட்சி குழப்பம் ஏற்படும் அல்லது எதிர்க்கட்சியினர் உள்ளே புகுந்து குட்டையை குழப்புவர் . சமீப காலமாக அதிமுகவுக்குள் , குட்டையை குழப்ப திமுக எவ்வளவு முயற்சி செய்தும் முடியாமல் போனதால் , அதுபோன்று எந்த வேலைகளிலும் ஈடுபட வேண்டாம் என தற்போது திமுகவினர் முடிவெடுத்துள்ளதாக தெரிகிறது . அதிமுகவின் தற்போதைய தலைமையான வி . கே . சசிகலவுக்கு , அமைச்சர்கள் , எம்எல்ஏக்கள் , எம்பிக்கள் , மற்றும் முக்கிய நிர்வாகிகள் இடையே அதிக ஆதரவு உள்ளது . ஆனால் , அடிமட்ட அதிமுக தொண்டர்கள் இடையே தான் சலசலப்பு ஏற்பட்டுள்ளது . எனவே அடிமட்ட தொண்டர்களிடம் சிறிது சலவலப்பு ஏற்பட்டுள்ளதால் , அதிமுக வட்டாரத்தில் என்ன நடக்கிறது என்பதை கூர்ந்து கவனிக்க வேண்டும் . அதை விடுத்து , எதிர் விளைவுகள் உண்டாக்க கூடிய எந்த வேலையும் செய்ய வேண்டாம் என தமது கட்சியினருக்கு மு . க . ஸ்டாலின் உத்தவிட்டுள்ளதாக தெரிகிறது . இன்னும் ஒரு மாத காலத்துக்கு உற்று நோக்கிவிட்டு , அதன் பிறகு ஏற்படும் அரசியல் நிகழ்வுகளை வைத்து அடுத்த கட்ட நகர்வை முன்னெடுத்து செல்வதே திமுகவின் தற்போதைய திட்டமாகும் . எனவே , அதிமுகவினர் அடித்து கொள்ளாமல் இருந்தால் போதும் . ஆட்சிக்கு எந்த பங்கமும் ஏற்படாது .


தமிழகத்தை சுற்றி பல பிரச்சனைகள் உள்ளது அதில் முக்கியமானது காவிரி நீர் பிரச்சனை , முல்லை பெரியாறு பிரச்சனை இதனை நமது அரசு தான் சட்டப்படி எதிர்கொள்ள வேண்டிய நிலை உள்ளது . ஆனால் யார் ஆட்சிக்கு வருவார் , என்கிற குழப்பத்திலேயே பல அரசு பணிகள் தேக்கம் அடைந்துள்ளது இதனை பொதுமக்களும் அமைதியாக வேடிக்கை பார்த்து வருகின்றனர் . இந்நிலையில் அதை விட மிக பெரிய பிரச்சனை என்று கருதப்படுவது மீத்தேன் வாயு பிரச்சனை இதற்கு தீர்வு காணாவிட்டால் தமிழகத்தின் நெற்களஞ்சியமாக இருக்கும் நாகை , திருவாரூர் , தஞ்சாவூர் ஆகிய மாவட்டங்கள் தார் பாலைவனம் போல் மாறிவிடும் . எரிவாயு மற்றும் மின் உற்பத்திக்காக இந்த பகுதியில் இருந்து எடுக்கப்படும் மீத்தேனில் 6.5 லட்சம் கோடி வருமானம் கிடைக்கும் என்றும் கூறப்படுகிறது . ஆனால் இந்த பகுதி நிலங்களின் கதி என்ன ஆவது ? விவசாயிகளின் வாழ்க்கை என்ன ஆகும் ? என்பதை ஆட்சியாளர்கள் சிந்திக்க மறுக்கின்றனர் . எனவே மீண்டும் ஒரு ஜல்லிக்கட்டு போராட்டம் போன்ற ஒரு போராட்டத்தின் மூலம் இந்த சதியை முறியடிக்க வேண்டும் . இதுகுறித்து விழிப்புணர்வு ஏற்படுத்த ஜி . வி . பிரகாஷ்குமார் போன்றவர்கள் தங்களது சமூக வலைத்தளங்கள் மூலம் முயற்சித்து வருகின்றனர் . வாடிவாசலை மீட்டது போல இந்த நெடுவாசலை மீட்டெடுக்கும் விழிப்புணர்வுக்கு இளைஞர்கள் அனைவரும் கைகோர்த்து செயல்பட வேண்டும் என்பது போல் தனது ட்விட்டரில் பதிவிட்டுள்ளார் ஜி . வி . பிரகாஷ் .


ஆர்சிபி அணியின் கேப்டன் பொறுப்பிலிருந்து விராட் கோலி நீக்கப்பட்டு விட்டதாக பரவிய தகவல் தொடர்பாக அந்த அணி நிர்வாகம் சார்பில் விளக்கமளிக்கப்பட்டுள்ளது . இதுவரை 11 ஐபிஎல் சீசன்கள் நடந்து முடிந்துள்ளன . ராயல் சேலஞ்சர்ஸ் பெங்களூரு அணி வலுவான அணியாக திகழ்ந்தும் இதுவரை ஒருமுறை கூட ஐபிஎல் தொடரை வென்றதில்லை . 2009 , 2011 மற்றும் 2016 ஆகிய மூன்று முறையும் ராயல் சேலஞ்சர்ஸ் பெங்களூரு அணி இறுதி போட்டிக்கு தகுதி பெற்றது . ஆனால் மூன்று முறையும் கோப்பையை வெல்லும் வாய்ப்பை தவறவிட்டது . உலகின் தலைசிறந்த வீரர்களான விராட் கோலி மற்றும் டிவில்லியர்ஸ் ஆகிய இருவரும் ஒருசேர பெங்களூரு அணியில் இருந்தும் அந்த அணியால் கோப்பையை வெல்ல முடியவில்லை . கடந்த 2013ம் ஆண்டிலிருந்து விராட் கோலி ஆர்சிபி அணியின் கேப்டனாக செயல்பட்டுவருகிறார் . இவரது கேப்டன்சியின் கீழ் 2016ம் ஆண்டு மட்டுமே ஆர்சிபி அணி இறுதி போட்டி வரை சென்றது . ஆனால் அதிலும் தோற்று கோப்பையை வெல்லும் வாய்ப்பை நழுவவிட்டது . 2018 ஐபிஎல் ( 11வது சீசன் ) தொடரில் கோப்பையை வெல்லும் முனைப்பில் களமிறங்கிய பெங்களூரு அணி , பிளே ஆஃப் சுற்றுக்கே தகுதி பெறவில்லை . 14 லீக் போட்டிகளில் 6ல் மட்டுமே வெற்றி பெற்று புள்ளி பட்டியலில் 6வது இடத்தை பிடித்து வெளியேறியது . இதுவரை அந்த அணி ஒருமுறை கூட கோப்பையை வெல்லாததால் , அந்த அணி நிர்வாகம் , அதிரடியான மாற்றங்களை மேற்கொண்டு வருகிறது . முதல் அதிரடியாக அந்த அணியின் தலைமை பயிற்சியாளராக இருந்த டேனியல் வெட்டோரியை நீக்கிவிட்டு கேரி கிறிஸ்டன் நியமிக்கப்பட்டார் . பவுலிங் பயிற்சியாளராக ஆஷிஸ் நெஹ்ராவே தொடர்கிறார் . இதையடுத்து அந்த அணியின் கேப்டன் விராட் கோலி அந்த பொறுப்பிலிருந்து நீக்கப்பட உள்ளதாகவும் அவருக்கு பதிலாக டிவில்லியர்ஸ் புதிய கேப்டனாக நியமிக்கப்படலாம் எனவும் தகவல்கள் வெளியாகி பரபரப்பை ஏற்படுத்தியது . இந்நிலையில் , இதுதொடர்பாக ஆர்சிபி அணியின் செய்தித்தொடர்பாளர் இந்தியா டுடேவிற்கு அளித்த பேட்டியில் விளக்கமளித்துள்ளார் . விராட் கோலி கேப்டன் பொறுப்பிலிருந்து விடுவிக்கப்பட்டதாக பரவிய செய்திகள் பொய்யானவை எனவும் , விராட் கோலியே அடுத்த சீசனுக்கும் கேப்டனாக தொடர்வார் எனவும் தெளிவுபடுத்தியுள்ளார் .


தோனியின் ஓய்வு குறித்து மாஸ்டர் பிளாஸ்டர் சச்சின் டெண்டுல்கர் கருத்து தெரிவித்துள்ளார் . இந்திய அணியின் சீனியர் வீரரும் முன்னாள் கேப்டனுமான தோனியின் ஓய்வு குறித்த விவாதங்கள் அவ்வப்போது எழுவது வழக்கம் . இங்கிலாந்துக்கு எதிரான ஒருநாள் தொடரின் கடைசி இரண்டு போட்டிகளில் தோனியின் மந்தமான ஆட்டத்தின் எதிரொலியாக தற்போதும் அப்படியான விவாதங்கள் எழுந்துள்ளன . இந்திய அணிக்கு மூன்று விதமான சாம்பியன்ஷிப்புகளையும் வென்று கொடுத்த தோனி , டெஸ்ட் தரவரிசையிலும் இந்திய அணியை முதலிடத்திற்கு இட்டு சென்றார் . சர்வதேச டெஸ்ட் போட்டிகளிலிருந்து கடந்த 2014ம் ஆண்டு ஓய்வு பெற்ற தோனி , ஒருநாள் மற்றும் டி20 போட்டிகளில் மட்டும் ஆடிவருகிறார் . கடந்த ஆண்டு கேப்டன்சியிலிருந்து விலகி அணியில் ஆடிவருகிறார் . இதுவரை 320 ஒருநாள் போட்டிகளில் ஆடி 10,046 ரன்களை தோனி குவித்துள்ளார் . ஐபிஎல்லில் சிறப்பாக ஆடிய தோனி , இங்கிலாந்துக்கு எதிரான இரண்டாவது மற்றும் மூன்றாவது ஒருநாள் போட்டிகளில் மந்தமாக ஆடினார் . இதையடுத்து அவர் மீது பல்வேறு விமர்சனங்கள் முன்வைக்கப்படுவதோடு , அவரது ஓய்வு குறித்த பேச்சும் அடிபடுகிறது . ஆனால் அவர் அடுத்த உலக கோப்பை வரை ஆடவேண்டும் என முன்னாள் கேப்டன் கங்குலி கருத்து தெரிவித்திருந்தார் . இந்நிலையில் , தோனியின் ஓய்வு குறித்து பேசியுள்ள சச்சின் டெண்டுல்கர் , அந்த முடிவை அவர் தான் எடுக்க வேண்டும் எனவும் அதற்கான காரணத்தையும் விளக்கியுள்ளார் . இதுதொடர்பாக பேசிய சச்சின் டெண்டுல்கர் , தோனி நீண்டகாலமாக கிரிக்கெட் ஆடிவருகிறார் . அணிக்கு அவரிடமிருந்து என்ன தேவை என்பது அவருக்கு தெரியும் . தோனி நல்ல அனுபவம் வாய்ந்தவர் . அவரது ஆட்டம் மற்றும் மனநிலை குறித்து மற்றவர்களை விட அவருக்கு நன்றாக தெரியும் . அவருடன் ஆடிய சகவீரர் என்ற முறையில் , அவரைப் பற்றி எனக்கு நன்றாக தெரியும் . அதனடிப்படையில் சொல்கிறேன் , அவரது ஓய்வு குறித்து முடிவெடுக்க அவரே சரியான நபர் என சச்சின் டெண்டுல்கர் தெரிவித்துள்ளார் .


பிக்பாஸ் சீசன் 2 தற்போது நடைப்பெற்று வருகிறது . நடிகர் கமல் தொகுத்து வழங்கும் பிக்பாஸ் நிகழ்ச்சி மக்களிடேயே நல்ல வரவேற்பை பெற்றது . இந்த நிகழ்ச்சியில் மும்தாஜ் , ஆனந்த் வைத்தியநாதன் , தாடி பாலாஜி மற்றும் அவரது மனைவி நிதியா உள்ளிட்ட பலரும் கலந்துக் கொண்டு உள்ளனர் முதல் மூன்று நாட்கள் சாதரணமாக சென்ற இந்த நிகழ்ச்சி தற்போது டாஸ்க் கொடுக்கப்பட்டு வருகிறது . போட்டியாளர்கள் அதிக ஆர்வத்துடன் பல டாஸ்கை செய்து வருகின்றனர் . இதற்கிடையில் தாடி பாலாஜி மற்றும் அவரது மனைவி கதையும் பெரும் கதையாக செல்கிறது இந்த நிகழ்ச்சியில் . . இதற்கிடையில் அடுத்து வேறு எந்த நட்சத்திரம் பிக்பாஸ் நிகழ்ச்சியின் இடியே உள்செல்ல வாய்ப்பு உள்ளது என ஆராய்ந்து பார்த்தால் , பிக்பாஸ் சீசன் 1 இல் , மக்களிடையே நல்ல வரவேற்பை பெற்ற பரணி அவர்கள் மீண்டும் நிகழ்ச்சியினுள் செல்ல வாய்ப்பு உள்ளதாக நெருங்கிய வட்டாரங்கள் தெரிவித்து உள்ளன . பிக்பாஸ் நிகழ்ச்சியில் கலந்துகொண்ட பரணிக்கு மக்கள் அதிக ஆதரவு தெரிவித்து வந்தனர் . ஆனால் , நிகழ்ச்சியில் கலந்துக்கொண்ட போட்டியாளர்களுடன் சமாளிக்க முடியாமல் , அவரே சுவர் ஏறி குதித்து வெளியேறிவிட்டார் . காரணம் அந்த அளவிற்கு சக போட்டியாளர்கள் கொடுத்த மன உளைச்சல் . இந்நிலையில் , பிக்பாஸ் 2 நிகழ்ச்சியில் கலந்துக் கொள்ளுமாறு நடிகர் பரணிக்கு அழைப்பு விடுத்துள்ளது பிக்பாஸ் குழுவினர் என்ற தகவல் வெளியாகி உள்ளது . இதனை தொடர்ந்து அடுத்த இரண்டு வாரத்திற்குள் பரணி நிகழ்ச்சியினுள் நுழைவார் என எதிர்பார்க்கலாம் . அவ்வாறு பரணி நிகழ்ச்சிக்குள் சென்றால் மக்கள் பெருமளவு அவருக்கு ஆதரவு தெரிவிப்பார்கள் என்பதில் எந்த மாற்றமும் கிடையாது . . காரணம் அவருக்கே உண்டான உண்மையான , நேர்த்தியான நடத்தை மட்டுமே . . என பலரும் கருத்து தெரிவிக்கின்றனர் . நேற்று முன்தினத்துடன் நாடோடிகள் 2 திரைப்படத்தின் டப்பிங் முடிவுற்றது . இந்த படத்தில் நடித்துள்ள பரணி மிகவும் பிசியாக இருந்ததால் தான் நிகழ்ச்சியின் இடையே கலந்துக்கொள்ள ஓகே சொல்லி இருக்கிறார் என கூறப்படுகிறது .


இந்தியா இங்கிலாந்து அணிகளுக்கு இடையேயான ஒருநாள் தொடர் இரண்டு அணிகளுக்குமே முக்கியத்துவம் வாய்ந்தது . இங்கிலாந்து சென்றுள்ள இந்திய அணி , டி20 , ஒருநாள் மற்றும் டெஸ்ட் தொடர்களில் ஆடிவருகிறது . 3 போட்டிகள் கொண்ட டி20 தொடரை இந்திய அணி 2 - 1 என வென்றது . இதையடுத்து 3 போட்டிகள் கொண்ட ஒருநாள் தொடரில் முதல் போட்டி நாளை நடக்கிறது . அடுத்த ஆண்டு உலக கோப்பை இங்கிலாந்தில் நடக்க உள்ளதால் இந்த ஒருநாள் தொடர் அதன் முன்னோட்டமாக அமையும் . அதனால் இரு அணிகளுமே வெற்றி பெறும் முனைப்பில் உள்ளன . இது ஒருபுறமிருக்க , இந்த தொடரை இந்திய அணி 3 - 0 என வென்றால் , ஒருநாள் தரவரிசையில் முதலிடத்தை பிடிக்க முடியும் . தற்போது ஒருநாள் தரவரிசையில் 126 புள்ளிகளுடன் இங்கிலாந்து அணி முதலிடத்திலும் 122 புள்ளிகளுடன் இந்திய அணி இரண்டாமிடத்திலும் உள்ளன . இந்த தொடரில் முதல் இரண்டு போட்டிகளில் இந்திய அணி வெற்றி பெற்றால் முதலிடத்திற்கு முன்னேறிவிடும் . ஆனால் முதலிடத்தை தக்கவைக்கும் என்றால் மூன்றாவது போட்டியிலும் வெல்ல வேண்டும் . ஏற்கனவே டெஸ்ட் தரவரிசையில் இருக்கும் முதலிடத்தில் இருக்கும் இந்திய அணி , இங்கிலாந்து தொடரை 3 - 0 என வென்றால் ஒருநாள் தரவரிசையிலும் முதலிடத்தை பிடிக்கும் . முதலிடத்தை பிடிக்க இந்திய அணியும் முதலிடத்தை தக்கவைக்க இங்கிலாந்து அணியும் முனையும் என்பதால் , இந்த தொடர் விறுவிறுப்பாக அமையும் .


டிடி ஒரு சிறிய இடைவேளைக்கு பிறகு மீண்டும் நிகழ்சிகளை தொகுத்து வழங்க உள்ளார் . தனது சுட்டித்தனத்தாலும் , துரு துரு பேச்சாலும் டிடி மக்கள் மத்தியில் மிகவும் பிரபலம் ஆனவர் தற்போது டிடி பல படங்களில் , நடித்து வருகிறார் . கெளதம் மேனன் இயக்கத்தில் விக்ரம் நடித்து வரும் துருவ நட்சத்திரம் படத்திலும் , ராஜீவ் மேனன் இயக்கத்தில் ஜி . வி பிரகாஷ் நடித்துள்ள " சர்வ தாளமயம் " படத்திலும் நடித்து வருகிறார் டிடி . முறிந்து போன திருமண வாழ்க்கை கடந்த 2014 ஆம் ஆண்டு ஜூன் மாதம் 29 ஆம் தேதி திருமணம் நடைபெற்றது . பின்னர் இருவருக்கும் ஏற்பட்ட கருத்து வேறுபாடு காரணமாக இருவரும் பிரிந்து விட்டனர் . இந்நிலையில் , மீண்டும் ‘என்கிட்ட மோதாதே’ என்ற இந்த நிகழ்ச்சியின் மூலமாக ரீ என்ட்ரி கொடுக்க உள்ளார் டிடி வருகிற சனிக்கிழமை முதல் இரவு 8.30 மணிக்கு ஒளிபரப்பாக இருக்கும் இந்த நிகழ்ச்சியில் , விஜய் டிவியில் ஒளிபரப்பாகும் சீரியல் நட்சத்திரங்கள் தான் போட்டியாளர்கள் என்பது குறிப்பிடத்தக்கது .


பேட்ட படப்பிடிப்பிற்காக உத்தரபிரதேச மாநிலம் லக்னோ சென்றுள்ள ரஜினியை பா . ஜ . க நிர்வாகிகள் வரிசையாக சென்று சந்தித்து வருகின்றனர் . சன் பிக்சர்ஸ் கலாநிதி மாறன் தயாரிப்பில் கார்த்தி சுப்பராஜ் இயக்கத்தில் ரஜினி நடித்து வரும் திரைப்படம் பேட்ட . ஏற்கனவே இந்த படத்தின் படப்பிடிப்பு மேற்கு வங்க மாநிலம் டார்ஜிலிங்கில் நடைபெற்றது . தற்போது படப்பிடிப்பு உத்தரபிரதேச மாநிலம் லக்னோவில் நடைபெற்று வருகிறது . லக்னோவில் உள்ள முக்கியமான இடங்களில் படப்பிடிப்பை கார்த்தி சுப்பராஜ் நடத்தி வருகிறார் . ரஜினியின் படம் என்பதால் படப்பிடிப்பு நடத்த லக்னோ அதிகாரிகள் பெரிய அளவில் எந்த கெடுபிடியும் காட்டுவதில்லை . மேலும் பேட்ட படப்பிடிப்பு நடைபெறும் இடங்களிலும் பலத்த போலீஸ் பாதுகாப்பு வழங்கப்பட்டுள்ளது . இதற்கு எல்லாம் மேல் ரஜினிக்கு என்று போலீசார் 10 பேர் பாதுகாப்பு கொடுத்து வருகின்றனர் . ரஜினி தங்கியுள்ள இடத்திற்கும் போலீசார் பாதுகாப்பு அளித்து வருகின்றனர் . இதனிடையே படப்பிடிப்பின் இடைவெளியில் லக்னோவின் முக்கியஸ்தர்கள் ரஜினியை ஆர்வத்துடன் சந்தித்து செல்கின்றனர் . ரஜினியும் எத்தனை பேர் வந்தாலும் அனைவரையும் சந்தித்து வழி அனுப்பி வைக்கிறார் . அந்த வகையில் உத்தரபிரதேச மாநில பா . ஜ . க நிர்வாகிகள் , லக்னோவை சேர்ந்த உள்ளூர் பா . ஜ . க பிரமுகர்களும் ரஜினியை ஆர்வத்துடன் சந்திக்க வருகின்றனர் . வருபவர்களை சந்திக்கும் ரஜினி உத்தரபிரதேச அரசியல் நிலவரம் குறித்து அவர்களிடம் விசாரித்துக் கொள்வதாக சொல்லப்படுகிறது . மேலும் பா . ஜ . க நிர்வாகிகள் பலரும் ரஜினி எப்போது கட்சி ஆரம்பிக்க உள்ளார் என்றே கேள்வி எழுப்புகின்றனர் . அவர்களிடம் ரஜினி அது ஆண்டவன் கைகளில் தான் உள்ளது என்று பதில் அளித்து வருகிறாராம் . நாளுக்கு நாள் ரஜினியை சந்திக்க வரும் முக்கியஸ்தர்களின் கூட்டம் அதிகரிப்பதால் , படப்பிடிப்பு நடைபெறுவது உத்தரபிரசேதத்திலா இல்லை தமிழகத்திலா என்று படக்குழுவினர் பேசிக் கொள்கிறார்களாம் .


ஏர்செல் சென்னை ஓபன் டென்னிஸ் போட்டியில் உலகின் 14 - ஆம் நிலை வீரரான ஸ்பெயினின் ராபர்ட்டோ அகட் , உலகின் 48 - ஆம் நிலை வீரரான குரோஷியாவின் போர்னா கோரிச் ஆகியோர் பங்கேற்பதாக அறிவித்துள்ளனர் . சென்னை ஓபன் டென்னிஸ் போட்டி வரும் ஜனவரி 2 - ம் தேதி முதல் 8 - ம் தேதி வரை சென்னை நுங்கம்பாக்கத்தில் உள்ள தமிழ்நாடு விளையாட்டு மேம்பாட்டு ஆணைய ( எஸ்டிஏடி ) மைதானத்தில் நடைபெறவுள்ளது . இதில் அகட் , தொடர்ந்து 5 - வது முறையாக பங்கேற்கிறார் . அவர் , இப்போது நல்ல ஃபார்மில் இருப்பதால் சென்னை ஓபனில் சிலிச்சுக்கு சவால் அளிப்பார் என எதிர்பார்க்கப்படுகிறது . இந்த ஆண்டில் அகட் இரு சாம்பியன் பட்டங்களை வென்றுள்ளார் . சென்னை ஓபனில் பங்கேற்பது குறித்து அகட் கூறுகையில் , " சென்னை ஓபனில் சிறப்பான ஆட்டத்தை வெளிப்படுத்தி இந்த சீசனை சிறப்பாக தொடங்குவதை எதிர்பார்த்து காத்திருக்கிறேன் . தற்போது தரவரிசையில் 14 - ஆவது இடத்தில் இருக்கிறேன் . விரைவில் முதல் 10 இடங்களுக்குள் முன்னேற முயற்சிப்பேன் . சென்னை ஓபனில் எனது முதல் சாம்பியன் பட்டத்தை வெல்ல முடியும் என நம்புகிறேன் . இந்த சீசனின் எஞ்சிய போட்டிகளுக்கு சென்னை ஓபன் சரியான அடித்தளமாகவும் , பயிற்சிப் போட்டியாகவும் இருக்கும் ' என்றார் . 20 வயதான போர்னா கோரிச் , சென்னை ஓபனில் பங்கேற்பது குறித்து கூறியதாவதுஃ கடந்த ஆண்டு இறுதிச்சுற்று வரை முன்னேறினேன் . அதனால் இந்த ஆண்டு சாம்பியன் பட்டம் வெல்ல வாய்ப்புள்ளது . சென்னை ஓபன் மூலம் எனது முதல் ஏடிபி சாம்பியன் பட்டத்தை வெல்வதில் தீவிர கவனம் செலுத்தி வருகிறேன் என்றார் .


ஆஸ்திரேலிய மண்ணில் டெஸ்ட் தொடரை வென்று வரலாற்று சாதனை படைத்த இந்திய வீரர்களுக்கு போனஸ் அறிவித்து , வீரர்களுக்கு இன்ப அதிர்ச்சியளித்துள்ளது பிசிசிஐ . ஆஸ்திரேலிய மண்ணில் முதன்முறையாக டெஸ்ட் தொடரை வென்று வரலாற்று சாதனை படைத்தது விராட் கோலி தலைமையிலான இந்திய அணி . நம்பர் 1 டெஸ்ட் அணியாக இருந்தபோதிலும் தென்னாப்பிரிக்கா , இங்கிலாந்து ஆகிய நாடுகளில் தொடர்களை இழந்து விமர்சனத்துக்கு உள்ளானது கோலி தலைமையிலான இந்திய அணி . வெளிநாட்டு தொடரில் வென்றே தீர வேண்டிய கட்டாயத்திலும் நெருக்கடியிலும் ஆஸ்திரேலியாவிற்கு சென்றது இந்திய அணி . அந்த நெருக்கடி மட்டுமல்லாமல் ஆஸ்திரேலியாவில் டெஸ்ட் தொடரை வென்றதே இல்லாத இந்திய அணி , ஸ்மித் மற்றும் வார்னர் இல்லாத வாய்ப்பை பயன்படுத்தி வெல்ல வேண்டிய கட்டாயத்திலும் நெருக்கடியிலும் இருந்தது . ஸ்மித்தும் வார்னரும் ஆஸ்திரேலிய அணியில் இல்லாத வாய்ப்பை பயன்படுத்திக் கொண்டது ஒருபுறமிருந்தாலும் , இந்திய அணி பேட்டிங் மற்றும் பவுலிங் என இரண்டிலுமே சிறப்பாக செயல்பட்டு ஆஸ்திரேலிய அணியை வீழ்த்தியது . குறிப்பாக புஜாராவின் பேட்டிங்கும் பும்ராவின் பவுலிங்கும் தான் இந்திய அணியின் வெற்றிக்கு முக்கிய காரணங்களாக அமைந்தன . ஆஸ்திரேலிய மண்ணில் முதன்முறையாக டெஸ்ட் தொடரை வென்று வரலாற்று சாதனை படைத்த இந்திய வீரர்கள் வெற்றி மகிழ்ச்சியில் குதூகலித்துவருகின்றனர் . இந்நிலையில் , அவர்களுக்கு கூடுதல் மகிழ்ச்சியளிக்கும் செய்தியை பிசிசிஐ அறிவித்துள்ளது . ஆஸ்திரேலியாவில் வரலாற்று வெற்றியை பதிவு செய்த இந்திய வீரர்களுக்கும் பயிற்சியாளர்களுக்கும் போனஸ் அறிவித்துள்ளது பிசிசிஐ . ஆடும் லெவனில் இடம்பெற்ற வீரர்களுக்கு ஒரு போட்டிக்கு ரூ . 15 லட்சமும் பென்ச்சில் இருந்த வீரர்களுக்கு ஒரு போட்டிக்கு ரூ . 7 . 5 லட்சமும் வழங்கப்படும் என பிசிசிஐ அறிவித்துள்ளது . ஒவ்வொரு பயிற்சியாளருக்கும் தலா ரூ . 25 லட்சமும் போனஸாக அறிவிக்கப்பட்டுள்ளது .


சமீபத்தில் தூத்துக்குடியில் ஸ்டெர்லைட் ஆலைக்கு எதிராக நடைபெற்ற போராட்டத்தில் பொலிசாரால் 13 பேர் பரிதாபமாக சுட்டு கொல்லப்பட்டனர் . இந்த துப்பாக்கி சூடு சம்பவத்திற்கு ஐநா உள்பட பல்வேறு அமைப்புகள் , அரசியல் கட்சி தலைவர்கள் , கண்டனம் தெரிவித்தனர் . இந்த நிலையில் துப்பாக்கி சூடு சம்பவத்தில் கொல்லப்பட்டவர்கள் குடும்பத்தை சந்தித்து , தற்போது அரசியலில் கால் பதித்துள்ள கோலிவுட் பிரபலங்கள் ரஜினி , கமல் , மற்றும் அரசியல் கட்சியை சேர்ந்தவர்கள் அனைவரும் ஆறுதல் கூறி , நிதி உதவியும் செய்தனர் . இந்த நிலையில் சமீபத்தில் எந்தவித ஆரவாரமும் இல்லாமல் , பத்திரிக்கைகளுக்கு கூட தகவல் தெரிவிக்காமல் துப்பாக்கி சூடு சம்பவத்தால் பாதிக்கப்பட்டவர்களுக்கு நேரில் , ஆறுதல் கூறினார் விஜய் . அதுமட்டுமின்றி மரணம் அடைந்தவர்களின் குடும்பங்களுக்கு ரூ . 1 லட்சம் நிதியுதவியும் செய்தார் . இந்த சம்பவத்தால் தமிழகமே சோகமயமாக உள்ள நிலையில் இந்த வருடம் தனது பிறந்த நாளை கொண்டாட போவதில்லை என்ற முடிவை விஜய் எடுத்துள்ளதாக தகவல்கள் வெளிவந்துள்ளது . இந்த மாதம் 22 ஆம் தேதி விஜய் பிறந்த நாளை மிகச்சிறப்பாக கொண்டாட விஜய் ரசிகர்கள் ஏற்பாடுகள் செய்து கொண்டிருக்கும் நிலையில் விஜய்யின் இந்த முடிவு அவரது ரசிகர்களுக்கு ஏமாற்றமாக இருந்தாலும் அவருடைய இந்த மனிதாபிமான முடிவுக்கு ஆதரவு குவிந்து வருகிறது .


பிக்பாஸ் சீசன் 2 நிகழ்ச்சியில் அடிக்கடி ஒருவருக்கொருவர் சண்டை போட்டுக் கொண்டாலும் , பின் மீண்டும் செய்த தவறை வருந்தி அதற்காக மன்னிப்பையும் கேட்கிறார்கள் . ஆனால் முதல் சீசனில் அப்படி இல்லை . இதனால் தான் என்னவோ சீசன் 2 நிகழ்ச்சியில் கலந்து கொண்டு விளையாடி வருபவர்கள் , ஒரு வித போலி தனத்தோடு விளையாடுவதாக பார்க்கப்படுகிறது . இந்நிலையில் தற்போது வெளியாகியுள்ள ஒரு ப்ரோமொவின் ஒரு குரல் ஒட்டு மொத்த பிக்பாஸ் போட்டியாளர்கள் அனைவரையும் அழ வைத்துள்ளது . இந்த ப்ரோமோவில் தொகுப்பாளர் கமல் ' வீட்டிற்குள் இல்லாமலேயே அதிகமாக உலாவிய பெயர் போஷிகா . . . என கூறுகிறார் . இதை தொடர்ந்து போஷிகா பாலாஜியிடம் ' டாடி எப்படி இருக்கீங்க , அழுவாதீங்க என கூறுகிறார் . இவர் பேசும் போது பிக்பாஸ் வீட்டில் உள்ள அனைத்து போட்டியாளர்களும் அழுகிறார்கள் . பின் பாலாஜி தன்னுடைய மகளுக்கு ' ஐ லவ் யூ என்று கூற இதற்கு அவரது மகள் போஷிகாவும் ஐ லவ் யூ டூ ' என கூறுவது வெளியாகியுள்ளது .


ஜெயலலிதாவின் அண்ணன் மகள் தீபாவின் வீட்டிலிருந்து போலி வருமான வரித்துறை அதிகாரி தப்பியோடினார் . போலீசார் அவரை தேடி வருகின்றனர் . சென்னை தி . நகரில் உள்ள தீபா வசித்து வருகிறார் . மருத்துவ பரிசோதனைக்காக தீபா வெளியூர் சென்றுள்ள நிலையில் , வீட்டில் அவரது கணவர் மாதவன் மட்டுமே இருந்துள்ளார் . இந்நிலையில் , இன்று காலை 5 மணியளவில் தீபாவின் வீட்டுக்கு சென்ற ஒரு நபர் , தன்னை வருமான வரித்துறை அதிகாரி எனக்கூறியுள்ளார் . அவர் தனியாக வந்திருந்ததால் , சந்தேகமடைந்த மாதவன் , தனிநபராக வந்திருப்பது கேள்வி எழுப்பியுள்ளார் . அதற்கு , மற்ற அதிகாரிகள் 10 மணிக்கு மேல் வருவார்கள் எனவும் தன்னை மட்டும் முதலில் அனுப்பிவைத்ததாகவும் தெரிவித்துள்ளார் . வருமான வரித்துறை அதிகாரிகள் , போலீஸ் பாதுகாப்புடன் தான் சோதனை மேற்கொள்வர் . எனவே தங்களுக்கு தகவல் இல்லாமல் சோதனை என்ற தகவலை அறிந்த போலீசார் , தீபாவின் வீட்டிற்கு சென்று அந்த நபரிடம் விசாரணை நடத்தினர் . போலீஸ் விசாரித்துக் கொண்டிருந்தபோதே அந்த நபர் தப்பியோடிவிட்டார் . தப்பியோடிய போலி வருமான வரித்துறை அதிகாரியை போலீசார் விரட்டி சென்றுள்ளனர் . சிசிடிவி கேமரா பதிவுகளை கைப்பற்றியும் அந்த நபர் யார் என்ற விசாரணையை போலீசார் மேற்கொண்டுள்ளனர் .


தேமுதிக கட்சியின் பொதுச்செயலாளரும் , தமிழ் சினிமாவில் அசைக்க முடியாத இடத்தை பிடித்த பிரபல நடிகருமான , கேப்டன் விஜயகாந்த் தற்போது அமெரிக்காவில் இருந்த படி தமிழகத்தில் , வாட்டி எடுக்கும் கடும் குளிரை அங்கே உணர முடிவதாக நெகிழ்ச்சியுடன் ஒரு ட்விட் போட்டுள்ளார் . கேப்டன் விஜயகாந்த் , ஏற்கனவே கடந்த சில வருடங்களாக உடல் நல குறைவு காரணமாக , அமெரிக்காவில் சிகிச்சை எடுத்து வருகிறார் . கேப்டன் தொடர் மருத்துவ சிகிச்சையில் இருந்தாலும் , அமெரிக்காவிலேயே தங்கி விடாமல் அவ்வப்போது சென்னைக்கு வந்து ரசிகர்களையும் , தொண்டர்களையும் சந்திக்க தவறியதே இல்லை . இந்நிலையில் கடந்த வாரம் திடீர் என , விஜயகாந்துக்கு உடல் நிலை மிகவும் மோசமானது . இதன் காரணமாக மீண்டும் சிகிச்சைக்காக விஜயகாந்த் அமெரிக்கா சென்றார் . அவருடன் அவருடைய மனைவி பிரேமலதா , மகன் சண்முகப் பாண்டியன் ஆகியோரும் சென்றனர் . தற்போது தீவிர சிகிச்சைக்கு பின் , கேப்டன் விஜயகாந்தின் உடல் நிலை சீராகியுள்ளது . இது குறித்து குறித்து அவ்வப்போது செய்திகளை விஜயகாந்த் தரப்பை சேர்ந்தவர்கள் வெளியிட்டும் வந்தனர் . உடல் நலம் குறித்து , வெளிப்படுத்தும் வகையில் . . . கடந்த 4 ஆம் தேதி , விஜயகாந்த் , மனைவி பிரேமலதாவுடன் ஐமேக்ஸ் திரையரங்கிற்கு சென்று , அக்வாமேன் திரைப்படம் பார்த்ததை புகைப்படத்துடன் சமூக வலைதளங்களில் வெளியிட்டிருந்தார் . இதை தொடர்ந்து , தற்போது மிகவும் ஸ்டைலிஷான புகைப்படத்தோடு . . . " அன்னை மண்ணில் வரலாறு காணாத கடும் குளிர் என்று கேள்விப்படும் போது , அமெரிக்க குளிரில் என்னால் அதை உணர முடிகிறது ! " என நெகிழ்ச்சியோடு ட்விட் போட்டுள்ளார் . இந்த ட்விட்டை இவர் போட்ட சில மணிநேரங்களில் ரசிகர்கள் மத்தியிலும் கட்சி தொண்டர்கள் மத்தியிலும் ஆயிரக்கணக்கான லைக்குகளை வாரி குவித்து வருகிறார்கள் .


மச்சான்ஸ் . . . என்கிற ஒற்றை வார்த்தையால் ஒட்டுமொத்த ரசிகர்களையும் கவர்ந்தவர் நடிகை நமிதா . 35 வயதைக் கடந்தும் திருமணம் ஆகாமல் இருந்த இவர் தற்போது தன்னுடைய திருமண தேதியை அறிவித்துள்ளார் . இவருடைய திருமணம் நவம்பர் 24 ஆம் தேதி நடைபெற உள்ளது . மேலும் இவர் மியா திரைப்படத்தில் , இவருக்கு ஜோடியாக நடித்த வீரா என்கிற நடிகரைத் தான் கரம்பிடிக்க உள்ளார் . இந்த அறிவிப்பை தன்னுடைய நண்பர்களுடன் இணைந்து ஒரு வீடியோ பதிவாக தன்னுடைய ட்விட்டர் பக்கத்தில் பகிர்ந்திருந்தார் . 2002 ஆம் ஆண்டு தெலுங்கில் சொந்தம் என்கிற திரைப்படம் மூலம் திரையுலகில் காலடி எடுத்து வைத்த நமீதா , தமிழில் 2004 ஆம் ஆண்டு ' எங்கள் அண்ணா படம் மூலம் அறிமுகமானார் . தமிழில் இவர் பல முன்னணி நடிகர்களுடன் நடித்து பிரபலமானார் . ஆனால் இவர் உடல் எடை திடீர் என கூடியதால் பட வாய்ப்புகள் குறைந்து போனது . இதனால் இவர் சின்னத்திரையில் நடன நிகழ்ச்சிகளுக்கு நடுவராக மாறினார் . தொடர்ந்து 14 ஆண்டுகளுக்கு மேல் திரையுலகில் ஜொலித்து வரும் நமிதா , திருமண செய்தியை அறிவித்துள்ளது பல ரசிகர்களுக்கும் சிறு வருத்தத்தைக் கொடுத்தாலும் . . . பலர் அவருக்கு தங்களுடைய வாழ்த்துக்களை தெரிவித்து வருகின்றனர் .


நடிகர் தனுஷ் நடித்து , தேசிய விருதை பெற்ற ' ஆடுகளம் ' படத்தில் நாயகியாக நடித்தவர் நடிகை டாப்சி . இந்த படத்தை தொடர்ந்து ' ஆரம்பம் ' , ' காஞ்சனா - 2 ' , ' வைராஜா வை ' ஆகிய படங்களில் நடித்து பிரபலமானார் . தமிழ் மட்டும் இன்றி தெலுங்கிலும் இவருக்கு மிகபெரிய ரசிகர்கள் கூட்டமே உள்ளது . மேலும் பாலிவுட்டில் இவர் நடித்த ' பிங்க் ' , ' சபானா ' போன்ற திரைப்படம் நல்ல வரவேற்ப்பை பெற்று , இவரை அடுத்த கட்டத்திற்கு நகர்த்தி சென்றது . தற்போது முல்க் , மென் மார்ஷியான் , தட்கா , பத்லா ஆகிய படங்களில் நடித்து வருகிறார் . இந்நிலைலயில் டாப்சிக்கும் டென்மார்க்கை சேர்ந்த பேட்மிண்டன் விளையாட்டு வீரர் மத்யாசுக்கும் காதல் மலர்ந்ததாக ஏற்கனவே தகவல் வெளியானது . அடிக்கடி இருவரும் ஜோடியாக சுற்றும் படங்களும் சமூக வலைத்தளத்தில் பரவியது . சமீபத்தில் மும்பை ஓட்டலில் இருந்து கைகோர்த்தபடி வெளியே வந்தபோது மத்யாசும் நீங்களும் காதலிக்கிறீர்களா ? என்று செய்தியாளர்கள் கேட்டதற்கு , பதில் அளித்த டாப்சி " இது என் சொந்த விஷயம் இது குறித்து பேச விருப்பம் இல்லை என்று தெரிவித்தார் . இந்நிலையில் இவர்கள் இருவருக்கும் ரகசியமாக நிச்சயதார்த்தம் நடந்துள்ளதாக இணையதளங்களில் தகவல் வெளியாகி உள்ளது . மேலும் டாப்சி குடும்பத்துடன் கோவா சென்றிருந்த போது , மத்யாசும் குடும்பத்தினருடன் வந்ததாகவும் அங்கு டாப்சிக்கும் மத்யாசுக்கும் ரகசிய நிச்சயதார்த்தம் நடந்ததாக கூறப்படுகிறது . ஆனால் இது குறித்து இருவருமே உறுதி படுத்தவில்லை என்பது குறிப்பிடத்தக்கது .


மக்களவை தேர்தலில் பாஜகவுக்கு எதிராக நாடுமுழுவதும் வலிமையான கூட்டணியை அமைக்க எதிர்க்கட்சிகள் திட்டமிட்டு வருகின்றன . இதற்கு முன்னோட்டமாக , உத்தரபிரதேசத்தில் எதிரும் புதிருமாக இருந்த பகுஜன் சமாஜும் , சமாஜ்வாதியும் மக்களவை தேர்தலுக்காக கைகோத்துள்ளன . உத்தர பிரதேசத்தில் கடந்த மக்களவை தேர்தலில் மொத்தமுள்ள 80 இடங்களில் பாஜக கூட்டணி 73 இடங்களில் வென்று பெரும் சாதனை படைத்தது . எனவே வரும் மக்களவை தேர்தலில் பாஜகவை வீழ்த்த வேண்டுமென்றால் வலிமையான கூட்டணி அமைக்கப்பட வேண்டும் என பகுஜன் சமாஜ் மற்றும் சமாஜ்வாதி கட்சிகள் முயற்சி மேற்கொண்டு வருகின்றன . இதற்காக சிறு சிறு கட்சிகளையும் தங்கள் அணியில் இணைக்க நடவடிக்கை எடுத்து வருகின்றன . இந்நிலையில் சோனியா காந்தியின் ரேபரேலி மற்றும் ராகுல் காந்தியின் அமேதி ஆகிய 2 தொகுதிகளை மட்டும் காங்கிரஸுக்கு ஒதுக்குவது என முடிவெடுக்கப்பட்டுள்ளது . இதனை ஏற்க முடியாது என காங்கிரஸ் கூறி வருகிறது . சமாஜ்வாதி மற்றும் பகுஜன் சமாஜ் கட்சிகள் தலா 37 தொகுதிகளில் போட்டியிடும் எனத் தெரிகிறது . காங்கிரஸ் உட்பட மற்ற கட்சிகளுக்கு 6 தொகுதிகளை பிரித்து தர முடிவு செய்துள்ளன . தொகுதி உடன்பாட்டை காங்கிரஸ் ஏற்கவில்லை என்றால் , அமேதி மற்றும் ரேபரேலி தொகுதியில் மட்டும் கூட்டணி சார்பில் வேட்பாளர்களை நிறுத்தாமல் 78 இடங்களில் வேட்பாளர்களை நிறுத்த அகிலேஷ் யாதவும் , மாயாவதியும் முடிவு செய்துள்ளனர் . இந்தநிலையில் , தங்கள் கூட்டணியை இறுதி செய்து நாளை அறிவிக்க சமாஜ்வாதி மற்றும் பகுஜன் சமாஜ் கட்சிகள் திட்டமிட்டுள்ளன . இதுகுறித்து சமாஜ்வாதி கட்சித் தலைவர் அகிலேஷ் யாதவ் கன்னோஜ் நகரில் இன்று செய்தியாளர்களிடம் கூறுகையில் உத்தர பிரதேசத்தில் பாஜகவுக்கு எதிரான வாக்குகள் சிதறாமல் இருக்கவே நாங்கள் விரும்புகிறோம் என்றார் . ஆனால் கடந்த 2009 - ம் ஆண்டு மக்களவைத் தேர்தலில் உத்தரப் பிரதேசத்தில் காங்கிரஸ் 22 இடங்களை கைபற்றியது குறிப்பிடத்தக்கது .


வெஸ்ட் இண்டீஸ் அணிக்கு எதிரான டெஸ்ட் தொடரில் ரோஹித் சர்மா , தவான் ஆகியோருக்கு வாய்ப்பு வழங்கப்படவில்லை . இந்தியாவில் சுற்றுப்பயணம் மேற்கொண்டுள்ள வெஸ்ட் இண்டீஸ் அணி , 2 டெஸ்ட் , 5 ஒருநாள் மற்றும் 3 டி20 போட்டிகள் கொண்ட தொடரில் ஆட உள்ளது . முதல் டெஸ்ட் போட்டி வரும் அக்டோபர் 4ம் தேதி ( வியாழக்கிழமை ) ராஜ்கோட்டில் தொடங்குகிறது . வெஸ்ட் இண்டீஸ் தொடருக்கு அடுத்து வரும் நவம்பர் மாதம் இந்திய அணி ஆஸ்திரேலியாவிற்கு சுற்றுப்பயணம் செய்து ஆட உள்ளது . ஆஸ்திரேலிய சுற்றுப்பயணத்தை மனதில் வைத்து வெஸ்ட் இண்டீஸ் தொடருக்கான இந்திய அணி தேர்வு நடைபெறும் என கூறப்பட்டது . இந்நிலையில் , இந்திய அணி தேர்வுக்குழு தலைவர் எம் . எஸ் . கே . பிரசாத் தலைமையிலான குழு நேற்று வீரர்களை தேர்வு செய்து அறிவித்தது . இங்கிலாந்துக்கு எதிரான டெஸ்ட் தொடரில் காயமடைந்த அஷ்வின் குணமடைந்துவிட்டதால் அணியில் சேர்க்கப்பட்டுள்ளார் . விராட் கோலியும் காயத்திலிருந்து குணமடைந்து விட்டதால் அணியில் சேர்க்கப்பட்டுள்ளார் . அதேநேரத்தில் காயத்திலிருந்து குணமடையாத இஷாந்த் சர்மா அணியில் இல்லை . புவனேஷ்வர் குமார் , பும்ரா ஆகியோர் ஆஸ்திரேலிய சுற்றுப்பயணத்திற்கு தயாராகும் விதமாக அவர்களுக்கு ஓய்வு வழங்கப்பட்டுள்ளது . ஆஸ்திரேலிய சுற்றுப்பயணத்தை மனதில் வைத்து இந்த அணி தேர்வு செய்யப்பட்டிருப்பதால் வெளிநாடுகளில் தொடர்ந்து டெஸ்ட் போட்டிகளில் சொதப்பிவந்த ஷிகர் தவான் அணியில் சேர்க்கப்படவில்லை . ரோஹித் சர்மாவும் அணியில் சேர்க்கப்படவில்லை . இங்கிலாந்துக்கு எதிரான டெஸ்ட் தொடரிலேயே ரோஹித் ஆட விருப்பம் தெரிவித்திருந்தார் . இங்கிலாந்துக்கு எதிரான தொடரில் ராகுலும் தவானும் சரியாக ஆடாததால் , டெஸ்ட் போட்டிகளிலும் ரோஹித்தை ஓபனராக முயற்சிக்கலாம் என பல முன்னாள் வீரர்கள் கருத்து தெரிவித்திருந்தனர் . ஆனால் ரோஹித்துக்கு வெஸ்ட் இண்டீஸ் தொடரிலும் வாய்ப்பு வழங்கப்படவில்லை . ரோஹித் மற்றும் தவானுக்கு பதிலாக இளம் வீரர்கள் பிரித்வி ஷா மற்றும் மயன்க் அகர்வாலுக்கு வாய்ப்பு வழங்கப்பட்டுள்ளது . ஹனுமா விஹாரியும் சேர்க்கப்பட்டுள்ளார் . தமிழக வீரர் தினேஷ் கார்த்திக்கும் இங்கிலாந்து தொடரில் சொதப்பியதால் அவருக்கும் இடம் வழங்கப்படவில்லை . விக்கெட் கீப்பராக ரிஷப் பண்ட் தேர்வு செய்யப்பட்டுள்ளார் . இங்கிலாந்து தொடரில் அணியில் சேர்க்கப்பட்டு , ஆனால் ஒரு போட்டியில் கூட ஆட வாய்ப்பு வழங்கப்படாத கருண் நாயர் வெஸ்ட் இண்டீஸ் தொடரில் சேர்க்கப்படவில்லை . இது ரசிகர்களிடையே அதிருப்தியை ஏற்படுத்தியுள்ளது . கருண் நாயரை வேண்டுமென்றே புறக்கணிப்பதாகவே இச்செயல் பார்க்கப்படுகிறது . வெஸ்ட் இண்டீஸுக்கு எதிரான டெஸ்ட் தொடருக்கான இந்திய அணிஃ விராட் கோலி ( கேப்டன் ) , அஜிங்கியா ரஹானே ( துணை கேப்டன் ) , கேஎல் ராகுல் , பிரித்வி ஷா , மயன்க் அகர்வால் , புஜாரா , ஹனுமா விஹாரி , ரிஷப் பண்ட் ( விக்கெட் கீப்பர் ) , ரவிச்சந்திரன் அஷ்வின் , ரவீந்திர ஜடேஜா , குல்தீப் யாதவ் , முகமது ஷமி , உமேஷ் யாதவ் , ஷர்துல் தாகூர் , முகமது சிராஜ்


ஆஸ்திரேலியாவுக்கு எதிரான 3 - வது டெஸ்ட் கிரிக்கெட் போட்டியில் தென் ஆப்பிரிக்கா முதல் நாள் முடிவில் 87 ஓவர்களில் 8 விக்கெட் இழப்புக்கு 266 ஓட்டங்கள் எடுத்துள்ளது . ஆஸ்திரேலியாவின் , கேப் டவுனில் நேற்று தொடங்கிய 3 - வது டெஸ்ட் கிரிக்கெட் போட்டியின் முதல் ஆட்டத்தில் டாஸ் வென்ற தென் ஆப்பிரிக்கா முதலில் பேட் செய்யத் தீர்மானித்தது . தொடக்க ஜோடியில் மார்க்ரம் டக் ஔட்டாக , அடுத்து வந்த ஹஷிம் ஆம்லா 3 பவுண்டரிகள் உள்பட 31 ஓட்டங்கள் சேர்த்து வீழ்ந்தார் . பின்னர் வந்த டி வில்லியர்ஸ் அரைசதம் கடந்து 10 பவுண்டரிகள் உள்பட 64 ஓட்டங்கள் அடித்தார் . டீன் எல்கர் சதம் கடந்தார் . அதைத் தொடர்ந்து வந்த கேப்டன் டூ பிளெஸ்ஸிஸ் 5 ஓட்டங்கள் , டெம்பா பவுமா 1 ஓட்டம் , டி காக் 3 ஓட்டங்கள் , பிலாண்டர் 8 ஓட்டங்கள் , கேசவ் மஹராஜ் 3 ஓட்டங்களில் நடையைக் கட்டினர் . முதல் நாள் முடிவில் எல்கர் 17 பவுண்டரிகள் , ஒரு சிக்ஸர் உள்பட 121 ஓட்டங்கள் , ககிசோ ரபாடா 6 ஓட்டங்களுடன் ஆட்டமிழக்காமல் உள்ளனர் . ஆஸ்திரேலிய தரப்பில் பேட்ரிக் கம்மின்ஸ் 4 , ஹேஸில்வுட் 2 , ஸ்டார்க் , மார்ஷ் தலா ஒரு விக்கெட் எடுத்தனர் . தென் ஆப்பிரிக்கா அணியின் பேட்டிங் வரிசை சொற்ப ஓட்டங்களில் சரிந்தபோதும் , தொடக்க வீரர் டீன் எல்கர் நிலைத்து நின்று சதம் கடந்து அணியின் ஸ்கோரை உயர்த்தினார் என்பது குறிப்பிடத்தக்கது .


இந்த உலக கோப்பையை வென்றதன் மூலம் அதிக முறை ஜூனியர் உலக கோப்பையை வென்ற அணி என்ற பெருமையை இந்திய அணி பெறுகிறது . இந்திய பெருஞ்சுவர் டிராவிட் பயிற்சியளிக்கும் 19 வயதுக்குட்பட்ட இந்திய அணி , ஜூனியர் உலக கோப்பையை வென்று அசத்தியுள்ளது . நியூசிலாந்தில் நடந்த உலக கோப்பை தொடரில் ஒரு போட்டியில் கூட தோல்வியை சந்திக்காமல் , சாம்பியன் பட்டத்தை இந்திய அணி தட்டி சென்றது . இந்திய அணி வெல்லும் நான்காவது ஜூனியர் உலக கோப்பை இது . இதற்கு முன்னதாக 2000,2008,2012 ஆகிய ஆண்டுகளில் இந்திய அணி ஜூனியர் உலக கோப்பையை வென்றுள்ளது . நான்காவது முறையாக சாம்பியன் பட்டம் வென்றிருப்பதன் மூலம் அதிகமுறை ஜூனியர் உலக கோப்பையை வென்ற அணி என்ற பெருமையை இந்திய அணி பெறுகிறது . ஆஸ்திரேலிய அணி மூன்று முறை வென்றுள்ளது . இதில் , 2008ல் ஜூனியர் உலக கோப்பையை வென்ற இந்திய அணியின் கேப்டன் கோலி . அதற்குப் பிறகு இந்திய அணியில் வாய்ப்பு கிடைத்து என்பது குறிப்பிடத்தக்கது .


இந்த வருட தலை தீபாவளியை மத்தாப்பு முகத்தோடு வரவேற்க தயாராகி விட்டனர் , கோலிவுட்டில் வெற்றி படங்களை கொடுத்த இயக்குனர்கள் . இவர்கள் இருவருமே தங்கள் படைப்புகளை வெளிட்ட பின் தான் , தங்கள் காதல் மனைவியை கைபிடித்தனர் . அதில் ஒருவர் , டைம் மெஷின்னை மையமாக வைத்து சயின்ஸ் பிக்க்ஷன் கதையில் உருவான ' 24 ' படத்தின் இயக்குனர் விக்ரம் குமார் . இதில் சூர்யாவை இது வரை நாம் பார்க்காத தோற்றத்தில் தோன்ற வைத்து வியக்க வைத்தார் . இந்த படம் கலவையான விமர்சனங்களை பெற்றாலும் , 100 கோடிக்கும் மேல் வசூல் செய்து சாதனை படைத்தது . இந்த பிரமாண்ட படைப்பை நாம் கண்களுக்கு விருந்தாக்கிய விக்ரம் குமாரின் தலை தீபாவளி இந்த வருடம் தான் . அதே போல மிக எதார்த்தமான உண்மைகளை உரைக்க சொன்ன இயக்குனர் , ராஜ் முருகன் . இவரின் முதல் படமான கூக்கு வித்தியாசமான காதல் படமாக மக்கள் மனதில் இடம் பிடித்தது . சமீபத்தில் வெளியான ஜோக்கர் படம் , அணைத்து தரப்பு மக்களால் மட்டும் இல்லாமல் , அரசியல் தலைவர்கள் , சினிமா பிரபலங்கள் என அனைவர் மனதிலும் நல்ல இடத்தை பிடித்தது . முக்கியமாக சூப்பர் ஸ்டார் ரஜினிகாந்த் இந்த படத்தை பார்த்து தன்னுடைய வாழ்த்துக்களையும் ட்விட்டர் மூலம் தெரிவித்தார் . இந்த படத்தின் வெற்றியை தொடர்ந்து தன்னுடைய காதலி ஹேமாவை கரம் பிடித்தார் ராஜ் முருகன் . இந்த இரு இயக்குனர்களுக்கும் , உங்கள் சார்பாகவும் எங்கள் சார்பாகவும் தலை தீபாவளி வாழ்த்துக்கள் .


இங்கிலாந்துக்கு எதிராக நடைபெற்ற டி20 ஆட்டத்தில் 12 ஓட்டங்கள் வித்தியாசத்தில் நியூஸிலாந்து வெற்றி பெற்றது . இங்கிலாந்துக்கு எதிராக டி20 ஆட்டம் நியூஸிலாந்தின் வெல்லிங்டனில் நேற்று நடைப்பெற்றது . ஆஸ்திரேலியா , இங்கிலாந்து , நியூஸிலாந்து ஆகிய அணிகளுக்கு இடையே முத்தரப்பு டி20 கிரிக்கெட் தொடர் கடந்த 3 - ஆம் தேதி தொடங்கியது . முதல் ஆட்டத்தில் நியூஸிலாந்து அணியை 7 விக்கெட் வித்தியாசத்தில் ஆஸ்திரேலியா வீழ்த்தியது . அதைத்தொடர்ந்து , இங்கிலாந்துக்கு எதிராக நடைபெற்ற 2 ஆட்டங்களிலும் ஆஸ்திரேலியா வாகை சூடியது . இந்த நிலையில் , இத்தொடரின் 4 - வது ஆட்டத்தில் டாஸ் வென்று பந்துவீச்சை தேர்வு செய்தது இங்கிலாந்து . இதையடுத்து , பேட் செய்த நியூஸிலாந்து , நிர்ணயிக்கப்பட்ட 20 ஓவர்களில் 5 விக்கெட் இழப்புக்கு 196 ஓட்டங்கள் குவித்தது . அந்த அணியின் தொடக்க ஆட்டக்காரர் மார்ட்டின் கப்டில் 65 ஓட்டங்களும் , கேப்டன் கேன் வில்லியம்சன் 72 ஓட்டங்களும் எடுத்தனர் . இங்கிலாந்து தரப்பில் மார்க் வுட் , அடில் ரஷீத் தலா 2 விக்கெட்டுகளை வீழ்த்தினர் . இதையடுத்து , 197 ஓட்டங்கள் எடுத்தால் வெற்றி என்ற கடினமான இலக்குடன் களமிறங்கிய இங்கிலாந்து 20 ஓவர்கள் முடிவில் 9 விக்கெட் இழப்புக்கு 184 ஓட்டங்களில் ஆட்டமிழந்தது . அந்த அணியில் , அதிகபட்சமாக டேவிட் மலான் 59 ஓட்டங்களும் , அலெக்ஸ் ஹேல்ஸ் 47 ஓட்டங்களும் எடுத்தனர் . கேப்டனும் , விக்கெட் கீப்பருமான ஜாஸ் பட்லர் வெறும் 2 ஓட்டங்களில் ஆட்டமிழந்தார் . நியூஸிலாந்து தரப்பில் டிரென்ட் போல்ட் , மிச்செல் சாண்ட்னர் , இஷ் சோதி ஆகியோர் தலா 2 விக்கெட்டுகளை வீழ்த்தினர் . டிம்சௌதி 1 விக்கெட்டை வீழ்த்தினார் . இந்த தொடரின் 5 - வது ஆட்டம் வரும் வெள்ளிக்கிழமை நடைபெறவுள்ளது . அதில் , ஆஸ்திரேலியாவை மீண்டும் எதிர்கொள்கிறது நியூஸிலாந்து .


சினிமா என்றாலே முதலில் நம் கண் முன்னே பிரதிபலிக்கும் கதநாகயன் கதாநாயகிக்குதான் நாம் முதலிடம் கொடுத்து வருகிறோம் . அடுத்த படியாக தான் இயக்குனர் , இசையமைப்பாளர் , எடிட்டர் , ஒளிப்பதிவாளர் என பலர் ஞாபகம் வருகிறது . ஆனால் இவர்களையும் தாண்டி , வேலை பார்க்கும் லைட் மேன் , மேக்கப் , செட் டிசைனர் , காஸ்டியும் , டப்பிங் என பல பிரிவுகள் உள்ளதை பெரும்பாலும் யாருமே கண்டு கொள்வதில்லை . அதிலும் இரண்டு படங்கள் ஹிட் கொடுத்துவிட்டால் பலர் நாம் தான் முன்னணி ஹீரோ , ஹீரோயின் என்கிற நினைப்பில் பலருக்கு மரியாதையை கூட கொடுப்பதில்லை என்பது சினிமா வட்டாரத்தில் பரவலாக கூறப்பட்டுவருகிறது . இந்நிலையில் சமீபத்தில் வெங்கடேஷ் குமார் என்பவர் லைட்மேன் குறித்து ஒரு டாக்குமெண்ட்ரி எடுத்து வருகிறார் . அதில் ஒரு லைட்மேன் கூறுகையில் ‘எங்களை மிகவும் மதிப்பது , கமல் , அஜித் , பிரபு , நெப்போலியன் ஆகியோர் தான் . அனைத்து ஹீரோக்களும் எங்களுடன் நன்றாக தான் பேசுவார்கள் , ஆனால் , குறிப்பிட்டு ஒருவரை சொல்கிறேன் என்றார் அவர்கள் எங்களுக்கு மிகவும் ஸ்பெஷல் . கமல் சார் எப்போதும் எங்களிடம் “நானும் உங்களை போல் ஒரு டெக்னிஷியன் தான் , எனக்கு வணக்கம் சொல்ல வேண்டாம்” என்பார் . அதேபோல் நடிகர் அஜித் எங்களுக்கு நிறைய உதவி செய்துள்ளார்’ என அந்த லைட்மேன் கூறியுள்ளார் .


களத்தில் நீண்ட நேரம் நிலைத்து ஆடிவந்த ஆஸ்திரேலிய அணியின் நம்பிக்கை நட்சத்திரமான உஸ்மான் கவாஜாவின் விக்கெட்டை ஒருவழியாக அஷ்வின் வீழ்த்தினார் . இந்தியா - ஆஸ்திரேலியா இடையேயான முதல் டெஸ்ட் போட்டி அடிலெய்டில் நேற்று தொடங்கி நடந்துவருகிறது . இந்த போட்டியில் டாஸ் வென்று முதலில் பேட்டிங் ஆடிய இந்திய அணி , புஜாராவின் பொறுப்பான சதத்தால் 250 ரன்களை குவித்தது . இதையடுத்து இரண்டாம் நாளான இன்று ஆஸ்திரேலிய அணி முதல் இன்னிங்ஸை தொடங்கியது . ஃபின்ச் மற்றும் அறிமுக வீரர் மார்கஸ் ஹாரிஸ் களமிறங்கினர் . முதல் ஓவரை வீசிய இஷாந்த் சர்மா , மூன்றாவது பந்திலேயே ஃபின்ச்சை கிளீன் போல்டாக்கி வெளியேற்றினார் . ஃபின்ச் டக் அவுட்டாகி பெவிலியன் திரும்பினார் . பின்னர் மார்கஸ் ஹாரிஸுடன் ஆஸ்திரேலிய அணியின் நம்பிக்கை நட்சத்திரம் உஸ்மான் கவாஜா ஜோடி சேர்ந்தார் . இந்த ஜோடி முடிந்தவரை விக்கெட்டை விட்டுக்கொடுக்காமல் ஆட முயன்றது . ஆனால் அஷ்வின் அந்த ஜோடியை பிரித்தார் . மார்க்ஸ் ஹாரிஸை 26 ரன்களில் வெளியேற்றிய அஷ்வின் , ஷான் மார்ஷை 2 ரன்னில் கிளீன் போல்டாக்கி அனுப்பினார் . இதையடுத்து உஸ்மானுடன் ஹேண்ட்ஸ்கோம்ப் ஜோடி சேர்ந்தார் . மிகவும் நிதானமாக ஆடிவந்த உஸ்மான் கவாஜா , ஹேண்ட்ஸ்கோம்புடன் பார்ட்னர்ஷிப் அமைக்க முயன்றார் . 124 பந்துகளை எதிர்கொண்டு வெறும் 28 ரன்கள் மட்டுமே எடுத்து நிதானமாக ஆடி களத்தில் நிலைத்துவிட்ட கவாஜாவை அஷ்வின் தனது சுழலில் வீழ்த்தினார் . கவாஜாவின் விக்கெட் மிக முக்கியமான விக்கெட் . களத்தில் நிலைத்துவிட்ட அவரை இன்னும் நீண்டநேரம் நிற்க விட்டிருந்தால் இந்திய அணிக்கு ஆபத்தாக முடிந்திருக்கும் . நல்ல வேளையாக கவாஜாவின் விக்கெட்டை அஷ்வின் வீழ்த்திவிட்டார் . 100 ரன்களுக்கு உள்ளாகவே 4 விக்கெட்டுகளை இழந்து ஆஸ்திரேலிய அணி ஆடிவருகிறது . டிராவிஸ் ஹெட் மற்றும் ஹேண்ட்ஸ்கோம்ப் ஆகிய இருவரும் களத்தில் உள்ளனர் .


சபரிமலை ஐயப்பன் கோயிலுக்குள் ஆண்போல் வேடமிட்டு , 15 வயது சிறுமி நுழைய முயற்சித்தபோது , அவரை தேவஸ்தான அதிகாரிகள் சுற்றிவளைத்து பிடித்து காப்பகத்து அழைத்துச் சென்றனர் . பம்பை நகரிலேயே அந்த சிறுமியை பிடித்து , தேவஸ்தான அதிகாரிகள் தங்கள் அலுவலகத்தில் தங்கவைத்தனர் . சபரிமலை ஐயப்பன் கோயிலில் பாரம்பரியாக 10 முதல் 50 வயதுக்கு உட்பட்ட வயதுவந்த பெண்கள் கோயிலுக்குள் செல்ல அனுமதி இல்லை . இது நீண்டகாலமாக பின்பற்றப்பட்டு வருகிறது . இதை எதிர்த்து தொடரப்பட்ட வழக்கு உச்ச நீதிமன்றத்தில் நிலுவையில் இருக்கிறது என்பது குறிப்பிடத்தக்கது . இந்நிலையில் , ஆந்திரா மாநிலம் நெல்லூரில் இருந்து 15 - க்கும் மேற்பட்ட பக்தர்கள் சபரிமலைக்கு தரிசனம் செய்ய வந்திருந்தனர் . அதில் ஒரு பக்தர் மட்டும் பார்க்கவும் , உடல் அமைப்பிலும் ஆண்போல் அல்லாமல் வேறுபட்டு இருந்தார் . ஆனால் , தலைமுடி மற்றும் உடை அனைத்தும் ஆண் போல் மாற்றப்பட்டு இருந்தது . இந்த பக்தர்கள் அனைவரும் பம்பையில் இருந்து சபரிமலைக்கு நேற்று புறப்பட்டு சென்றபோது , சந்தேகமடைந்த தேவஸ்தான அதிகாரிகள் அந்த பக்தர்களை அழைத்து விசாரணை நடத்தினர் . அந்த சந்தேகப்படும் நபரிடம் விசாரணை நடத்தியதில் 15வயது சிறுமி என்பது தெரியவந்தது . உடன் வந்தவர்கள் ஆண்வேடமிட்டு அந்த சிறுமியை சாமி தரிசனம் செய்ய அழைத்து வந்திருப்பதை கண்டுபிடித்தனர் . இதையடுத்து , மலைக்குச் செல்ல 10வயதுக்கு மேற்பட்டவர்களுக்கு அனுமதியில்லை என்ற விவரத்தைகூறி அந்த சிறுமியை தங்கள் அலுவலக காப்பகத்தில் தங்கவைத்தனர் . இது குறித்து பம்பை தேவஸ்தான அதிகாரி பி . பி . திலீப் குமார் கூறுகையில் “ அந்த சிறுமியை பார்க்கும்போது ஆண்போலவே இருந்ததால் முதலில் நாங்களும் ஏமாந்துவிட்டோம் . ஆணைப்போல் தலைமுடி அலங்காரம் செய்யப்பட்டு இருந்தது . ஆனால் , அவரின் உடல்அசைவுகள் , உடல்கூறுகள் ஆணுக்கு உரியதுபோல் இல்லாமல் இருந்ததால் , சந்தேகத்தின் அடிப்படையில் அழைத்து விசாரணை நடத்தினோம் . எங்களின் பெண் அலுவலர்கள் மூலம் ஆய்வு செய்ததிதல் அது 15 வயது சிறுமி எனத் தெரியவந்தது . இதையடுத்து , எங்களின் பாதுகாப்புடன் காப்பகத்தில் தங்கவைத்தோம் . அதேசமயம் , இந்த சிறுமியுடன் வந்த மற்ற பக்தர்கள் அனைவரும் சாமி தரிசனம் செய்ய அனுமதிக்கப்பட்டனர் . அவர்கள் தரிசனம் முடித்து பம்பைக்கு வந்தவுடன் அவர்களை எச்சரித்து இந்த சிறுமியை ஒப்படைத்தோம் . சபரிமலை சீசனின்போது , பருமடைந்த சிறுமிகளைக் கூட சிறுவர்கள் போல் வேடமணிந்து அழைத்து வருவது தொடர்ந்து வருகிறது . இந்த ஆண்டு சோதனையை தீவிரப்படுத்தி இருக்கிறோம்” என்று தெரிவித்தார் . கடந்த சில நாட்களுக்கு முன் தேசிய சுகாதார இயக்கத்தின் தலைமைப் பொறியாளர் ஜி . ஜே . அஞ்சலா சபரிமலைக்குச் சென்று ஆய்வுநடத்தினார் . 50வயதுக்கு உட்பட்ட பெண்கள் சபரிமலைக்குள் வரக்கூடாது என்ற விதிமுறையை அஞ்சலா மீறிவிட்டார் என கோயில் நிர்வாகம் சார்பில் குற்றம்சாட்டப்பட்டு அது சர்ச்சையாக இருந்து வருகிறது . அது தொடர்பாக கேரள முதல்வருக்கு அஞ்சலா கடிதமும் எழுதியுள்ளார் . இந்த சூழலில் 15 வயதுசிறுமி சபரிமலைக்குள் நுழைய முயற்சித்தது பரபரப்பை ஏற்படுத்தி உள்ளது .


காதல்தமிழில் ' மாஸ்கோவின் காவிரி ' என்ற படத்தில் முதன் முதலாக அறிமுகமானார் சமந்தா . தொடர்ந்து தமிழ் தெலுங்கு என்று நடித்து கலக்கி கொண்டிருந்த இவர் தெலுங்கு படத்தில் நாகார்ஜுனா மகன் நாக சைதன்யாவுடன் நடிக்கும் போது அவர் மீது காதல் கொண்டார் . திருமணம்இருவரும் காதலித்து பெற்றோர் சம்மதத்துடன் கடந்த ஆண்டு திருமணம் செய்து கொண்டனர் . நம்ம பல்லாவரத்து பொண்ணு சமந்தா தெலுங்கு மருமகளாகி விட்டார் . திருமணம் முடிந்தால் நடிப்புக்கு முழுக்கு என்ற கோட்பாட்டை மாற்றி திருமணத்திற்கு பிறகும் பல படங்களில் நடித்து வருகிறார் . நடிக்கும் படங்கள்தமிழில் சிவகாரத்திகேயனுடன் பெயரிப்படாத படத்தில் நடிக்கிறார் . செம க்யூட் ஆக தாவணியில் தோன்றுகிறார் . மேலும் இப்படத்திற்கு சீமராஜா என்று பெயரிடப்படலாம் என்று கூறப்படுகிறது . இதுமட்டுமல்லாமல் விஷாலுடன் இரும்புத்திரை விஜய் சேதுபதியுடன் சூப்பர் டீலக்ஸ் போன்ற படங்களில் நடித்துள்ளார் . மேலும் விஷாலுடன் நடித்த இரும்புத்திரை அடுத்த மாதம் வெளிவரவுள்ளது . இந்நிலையில் பேட்டி ஒன்றில் சமந்தா கூறியதாவதுகவர்ச்சிசினிமா என்பது கவர்ச்சி உலகம் . தேவையில்லாமல் கவர்ச்சியை திணிப்பது எனக்கு பிடிக்காது . எந்த வித தடையும் இல்லாததால் தான் என்னால் படத்தில் நடிக்க முடிகிறது . சண்டைஎனக்கும் என் கணவருக்கும் சண்டை வரும் . ஆனால் நான் சமாதானமாகி விடுவேன் என்று கூறியுள்ளார் . திருமணத்திற்கு பிறகு கவர்ச்சியாக நடிக்க கூடாது என்று கணவர் வீட்டு தரப்பிலிருந்து கூறிய போதும் சமந்தா கவர்ச்சி பற்றி இப்படி வெளிப்படையாக கூறியிருப்பது குறிப்பிடத்தக்கது


பிக் பாஸ் நிகச்சியில் அடுத்து என்ன நடக்கும் என்கிற ஒரு ஸ்வாரஸ்யத்தை ஏற்படுத்தியுள்ளது . காரணம் எதிர்பார்க்காத பல திருப்பங்கள் தொடர்ந்து அரங்கேறி வருவதுதான் . ஏற்கனவே கஞ்சக்கருப்பை வெளியேற்றியதால் , கோபத்தில் உள்ள மற்ற போட்டியாளர்கள் பரணியை தாறுமாறாக பேசி அவரை எப்படி வெளியேற்றுவது என்பதை மட்டுமே யோசித்தனர் . இதற்காக காயத்திரி ரகுராம் அனைவரையும் கூடி இது பற்றி கலந்தாலோசித்தார் அப்போது பேசிய அவர் ஒரு பெண்ணாக கருப்பு அண்ணன் இல்லாத வீட்டில் , பரணியோடு இருப்பது பாதுகாப்பு என்று நான் உத்தரவாதம் தர மாட்டேன் என கூறினார் . மேலும் ஏற்கனவே கருப்பு அண்ணன் தான் கெட்ட பழக்கங்கள் இருந்த பரணியை அடக்கி வைத்திருந்தார் . அதனால் நான் என்ன முடிவு செய்துள்ளேன் எனறால் பரணி இங்கே இருந்தால் , நான் இங்க இருக்க பயமா இருக்கிறது என்று சொல்லப்போகிறேன் என்றும் சக போட்டியாளர்களிடம் மன்னிச்சிடுங்க நான் இங்கு இருக்க விரும்பவில்லை . . . தலைவியாக என்னால் இந்த பிரச்னையை கையால முடியாது என்று தெரிவிக்கிறார் . இவருடைய பயத்தை போக்க . . . நடிகர் கணேஷ் வெங்கட் ராம் , பெண்கள் பாதுகாப்பிற்கு நான் பொறுப்பு என கூறுகிறார் , அதற்கு நமிதா தனிப்பட்ட முறையில் என்ன பாதுகாத்துக்கொள்ள தன்னால் முடியும் ஆனால் தற்போது அவருக்கு பைத்தியம் பிடித்து விட்டதுபோல் தெரிகிறது என்றும் கூறுகிறார் . இந்த கும்பலில் ஜூலியும் அவர் மீது குறை கூறி கும்மியடித்தார் . மொத்தத்தில் அனைவரும் பரணியை பற்றி மிகவும் அசிங்கமாக சித்தரித்து பேசி அவரை கேவலப்படுத்தினார்கள் . அசிங்கமாக பேசி வந்த கஞ்சாக்கருப்புவை மிகவும் உயர்வாக பேசி ஒரு வழியாக பரணியை துரத்திவிட்டனர் .


தமிழகத்தில் கலவரத்தை தூண்ட பாஜக முயல்வதாகவும் தமிழிசை சொல்வதெல்லாம் தமிழ்நாட்டில் நடப்பதாகவும் இந்திய கம்யூனிஸ்ட் கட்சியின் மாநிலச் செயலாளர் முத்தரசன் தெரிவித்துள்ளார் . விவசாயிகளுக்கு ஆதரவாக நாளை தமிழ்நாட்டில் முழு அடைப்பு போராட்டம் நடைபெற உள்ளது . இதில் அதிமுக பாஜக உள்ளிட்ட கட்சிகளை தவிர பெரும்பாலான அரசியல் கட்சி தலைவர்கள் கலந்து கொள்ள உள்ளனர் . மேலும் லாரி உரிமையாளர்கள் , வணிகர் சங்கங்கள் என பல்வேறு தரப்பினரும் ஆதரவு தெரிவித்துள்ளனர் . இதற்காக டெல்லியில் 41 நாட்களாக போராட்டத்தில் ஈடுபட்டு வந்த விவசாயிகள் தமிழகம் திரும்பியுள்ளனர் . இதனிடையே அனைத்து கட்சியினர் நடத்தும் இந்த போராட்டத்திற்கு பாஜக மாநில தலைவர் தமிழிசை சவுந்திரராஜன் கடும் எதிர்ப்பு தெரிவித்தார் . மேலும் இதனால் பெரும் சட்ட ஒழுங்கு பிரச்சனை வரும் எனவும் தெரிவித்தார் . இந்நிலையில் , இந்திய கம்யூனிஸ்ட் கட்சியின் மாநிலச் செயலாளர் முத்தரசன் , தனியார் தொலைகாட்சிக்கு பேட்டியளித்தார் . அப்போது அவர் கூறியதாவதுஃ தமிழிசை கூறுவது அனைத்தும் நடக்கிறது . அதிமுகவின் இரட்டை இலை சின்னத்தை தேர்தல் ஆணையம் முடக்கும் என்றார் . அதேபோன்று சின்னம் முடக்கப்பட்டது . ஆர் . கே . நகர் இடைத்தேர்தலை தேர்தல் ஆணையம் ரத்து செய்யும் என்று கூறினார் . அதே போன்று தேர்தலும் ரத்து செய்யப்பட்டது . தற்போது , முழு அடைப்பு போராட்டத்தில் சட்டம் ஒழுங்கு பிரச்சனை ஏற்படும் என்று கூறியுள்ளார் . இதுவும் பாஜகவின் தூண்டுதலால் நடக்கும் . தமிழகத்தில் கலவரத்தை தூண்ட பாஜக முயல்கிறது . மக்கள் சக்தியை கொண்டு அதை முறியடிப்போம் . இவ்வாறு அவர் கூறினார் .


திருவள்ளூர் அருகே அனுமயின்றி வைக்கப்பட்டிருந்த ஜெயலலிதா சிலையை இரவோடு இரவாக அதிகாரிகள் அப்புறப்படுத்தினர் . இந்த சம்பவம் அதிமுகவினரிடையே அதிர்ச்சியை ஏற்படுத்தியுள்ளது . மறைந்த முன்னாள் முதல்வர் ஜெயலலிதாவின் 70வது பிறந்தநாள் இன்று . ஜெயலலிதாவின் பிறந்தநாள் அதிமுகவினரால் வெகுவிமரிசையாக கொண்டாடப்பட்டு வருகிறது . பிறந்தநாளை முன்னிட்டு சென்னை ராயப்பேட்டையில் உள்ள அதிமுக தலைமை அலுவலகத்தில் ஜெயலலிதாவின் முழு உருவ வெண்கல சிலையை முதல்வர் பழனிசாமி மற்றும் துணை முதல்வர் பன்னீர்செல்வம் இணைந்து திறந்து வைத்தனர் . மேலும் நமது அம்மா நாளிதழும் வெளியிடப்பட்டது . இந்நிலையில் , ஜெயலலிதாவின் பிறந்தநாளை ஒட்டி திருவள்ளூர் அதிமுக ஒன்றிய செயலாளர் சந்திரசேகர் என்பவர் திருவள்ளூர் அடுத்த புட்லூர் கிராமத்தில் ஜெயலலிதாவின் சிலையை இன்று திறக்க திட்டமிட்டிருந்தார் . அதற்காக பூந்தமல்லி நெடுஞ்சாலையில் , முழு உருவ சிலை அமைக்கப்பட்டிருந்தது . ஜெயலலிதாவின் பிறந்தநாளான இன்று அந்த சிலையை திறக்க திட்டமிட்டிருந்தனர் . ஆனால் அந்த சிலையை அமைக்க அனுமதி பெறப்படாததால் , திருவள்ளூர் தாசில்தார் தமிழ்ச்செல்வன் மற்றும் ஆர்டிஓ திவ்யஸ்ரீ ஆகியோர் தலைமையில் நேற்றிரவு ஜெயலலிதாவின் சிலையை அகற்றினர் . சட்டம் ஒழுங்கு பிரச்னை ஏதும் ஏற்பட்டுவிடக்கூடாது என்பதற்காக அதிகாரிகள் இந்த நடவடிக்கையை மேற்கொண்டனர் . ஜெயலலிதாவின் சிலையை தாசில்தார் அலுவலகத்துக்கு பெயர்த்தெடுத்து சென்றனர் . அதிமுக ஆட்சியில் ஜெயலலிதாவிற்கு சிலை அமைக்க முடியாத நிகழ்வு அதிமுகவினரிடையே அதிர்ச்சியை ஏற்படுத்தியுள்ளது . எனினும் அனுமதி பெறப்படாத நிலையில் , யாருடைய சிலையாக இருந்தாலும் அதை அகற்ற வேண்டியது அதிகாரிகளின் கடமை . எனவே அதிகாரிகள் தங்களது கடமையை சரியாக செய்துள்ளனர் என மக்கள் பாராட்டும் தெரிவித்துள்ளனர் .


பிரெஞ்சு ஓபன் டென்னிஸ் போட்டியில் நடால் , ஜோகோவிச் , முகுருஸா , வில்லியம்ஸ் , சமந்தா , கரோலின் ஆகியோர் மூன்றாவது சுற்றுக்கு முன்னேறி அசத்தினர் . பிரெஞ்சு ஓபன் டென்னிஸ் போட்டி பிரான்ஸ் தலைநகர் பாரீஸில் நடைபெற்று வருகிறது . இந்தப் போட்டியின் நேற்றைய ஆடவர் ஒற்றையர் இரண்டாவது சுற்று ஆட்டங்களில் ஸ்பெயினி நடால் மற்றும் நெதர்லாந்தின் ராபின் ஹேஸி மோதினர் . இதில் 6 - 1,6 - 4,6 - 3 என்ற நேர் செட்களில் நடால் வெற்றி பெற்றார் . அதேபோன்று செர்பியாவின் நோவக் ஜோகோவிச் மற்றும் போர்ச்சுகலின் ஜோ செளசா மோதிய ஆட்டத்தில் 6 - 1,6 - 4,6 - 3 என்ற நேர் ஜோகோவிச் வென்றார் . மகளிர் ஒற்றையர் இரண்டாவது சுற்றில் கார்பைன் முகுருஸா , எஸ்தோனியாவின் அனெட் கொன்டாவீட்டுடன் மோதி 6 - 7 ( 4 ) , 6 - 4,6 - 2 என்ற செட் கணக்கில் வெற்றி பெற்றார் . அதேபோன்று அமெரிக்காவின் வீனஸ் வில்லியம்ஸ் , ஜப்பானின் குருமி நராவை 6 - 3,6 - 1 என்ற நேர் செட்களில் நராவையும் தோற்கடித்து வெற்றி பெற்றார் . ஆஸ்திரேலியாவின் சமந்தா ஸ்டோசர் மற்றும் பெல்ஜியத்தின் கிர்ஸ்டன் பிளிப்கென்ஸ் மோதியதில் 6 - 2,7 - 6 ( 6 ) என்ற நேர் செட்களில் கிர்ஸ்டன் தோல்வியைத் தழுவினார் . டென்மார்க்கின் கரோலின் வோஸ்னியாக்கியுடன் மோதிய கனடாவின் பிரான்காய்ஸ் அபன்டா 6 - 0,6 - 0 என்ற நேர் செட்களில் வீழ்ந்தார் . வெற்றிப் பெற்ற நடால் , ஜோகோவிச் , முகுருஸா , வில்லியம்ஸ் , சமந்தா , கரோலின் ஆகியோர் மூன்றாவது சுற்றுக்கு முன்னேறி அசத்தினர் .


இங்கிலாந்துக்கு எதிரான கடைசி டெஸ்ட் போட்டியில் ராகுலும் ரிஷப் பண்ட்டும் சேர்ந்து இங்கிலாந்து அணியை மிரட்டிவிட்டனர் . ரிஷப் பண்ட் சர்வதேச கிரிக்கெட்டில் முதல் சதத்தை பதிவு செய்தார் . 149 ரன்களில் ராகுல் அவுட்டானார் . இந்தியா இங்கிலாந்து இடையேயான 5 போட்டிகள் கொண்ட டெஸ்ட் தொடரை இங்கிலாந்து அணி 3 - 1 என வென்றுவிட்ட நிலையில் , லண்டன் ஓவல் மைதானத்தில் நடந்துவரும் கடைசி போட்டி இறுதிக்கட்டத்தை எட்டியுள்ளது . தொடரை இழந்த இந்திய அணி , கடைசி போட்டியில் ஆறுதல் வெற்றி பெறும் முனைப்புடன் களமிறங்கியது . முதலில் பேட்டிங் ஆடிய இங்கிலாந்து அணி முதல் இன்னிங்ஸில் 332 ரன்களும் இந்திய அணி 292 ரன்களும் எடுத்தன . இதையடுத்து 40 ரன்கள் முன்னிலையுடன் இரண்டாவது இன்னிங்ஸை ஆடிய இங்கிலாந்து அணியின் குக் மற்றும் ரூட் ஆகிய இருவரும் அபாரமாக ஆடி சதமடிக்க , அந்த அணி இரண்டாவது இன்னிங்ஸில் 423 ரன்கள் குவித்து டிக்ளேர் செய்தது . 464 ரன்கள் என்ற கடின இலக்குடன் களமிறங்கிய இந்திய அணியின் ஷிகர் தவான் , புஜாரா , கோலி ஆகிய மூவரும் அடுத்தடுத்து வெளியேற 2 ரன்களுக்கு 3 விக்கெட் என்ற மோசமான நிலைக்கு சென்றது இந்திய அணி . இப்படியொரு கடும் இக்கட்டான நிலையிலிருந்து ராகுல் - ரஹானே ஜோடி இந்திய அணியை மீட்டெடுத்தது . ராகுல் - ரஹானே ஜோடி , அதள பாதாளத்தில் இருந்த இந்திய அணியை மீட்டெடுத்தது . 4வது விக்கெட்டுக்கு இந்த ஜோடி 118 ரன்களை சேர்த்தது . 106 பந்துகளை சந்தித்து 37 ரன்கள் எடுத்த ரஹானே மொயின் அலியின் பந்தை அடித்து ஆட நினைத்து ஜென்னிங்ஸிடம் கேட்ச் கொடுத்து அவுட்டானார் . இதையடுத்து ராகுலுடன் ஜோடி சேர்ந்த ஹனுமா விஹாரி , பென் ஸ்டோக்ஸின் பந்தில் டக் அவுட்டானார் . இதையடுத்து ராகுலுடன் ரிஷப் பண்ட் ஜோடி சேர்ந்தார் . 89 ரன்களில் இருந்த ராகுல் அடுத்தடுத்து பவுண்டரிகளை விளாசி சதம் அடித்தார் . இந்த தொடர் முழுவதும் எந்த இன்னிங்ஸிலும் சரியாக ஆடாத ராகுல் , இந்த இன்னிங்ஸில் ஆக்ரோஷமாக ஆடிவருகிறார் . உணவு இடைவேளை வரை இந்திய அணி 5 விக்கெட் இழப்பிற்கு 167 ரன்கள் எடுத்திருந்தது . உணவு இடைவேளைக்கு பிறகு ஆட்டத்தை தொடர்ந்த ராகுல் - பண்ட் , தெளிவான , அதேநேரத்தில் அதிரடியான ஆட்டத்தை தொடர்ந்தனர் . விக்கெட்டை விட்டுக்கொடுக்காமல் ஆடியதுடன் ரன்குவிப்பிலும் கவனம் செலுத்தினர் . ஆண்டர்சன் , பிராட் , அடில் ரஷீத் , மொயின் அலி , ஸ்டோக்ஸ் என அனைவருமே மாறி மாறி பவுலிங் வீசியும் இந்த ஜோடியை பிரிக்க முடியவில்லை . அதிரடியாக ஆடிய ரிஷப் பண்ட் , சிக்ஸர் அடித்து சர்வதேச டெஸ்ட் கிரிக்கெட்டில் முதல் சதத்தை பதிவு செய்தார் . இருவரும் அணியை வெற்றி பெறச்செய்யும் நோக்கில் அதிரடியாக ஆடினர் . 149 ரன்களில் ராகுல் ரஷீத்தின் பந்தில் அவுட்டானார் . இதையடுத்து பண்ட்டுடன் ஜடேஜா ஜோடி சேர்ந்து ஆடிவருகின்றனர் .


பிக் பாஸ் நிகழ்ச்சியில் புது போட்டியாளராக களமிறங்கியுள்ள பிந்து மாதவி , போட்டியாளர்கள் அனைவராலும் வெறுக்கப்பட்டு மன உளைச்சலால் சுவர் ஏறி வெளியேற தயாரான பரணிக்கு ஆதரவாக பல்வேறு கேள்விகளை எழுப்புகிறார் . இது குறித்து பதிலளித்த காயத்ரி சிரித்துக்கொண்டு அனைவரையும் பரணி தான் மன உளைச்சலுக்கு ஆளாக்கினார் . அதனால் அவரிடம் பேச யாரும் தயாராக இல்லை என கூறினார் . அப்போதைய தலைவர் யார் என பிந்து மாதவி காயத்ரியிடம் கேள்வி எழுப்ப , நான் தான் அதிலும் அப்போது என்னுடைய தலைவர் பதவி முடியும் நேரம் . நான் ஏன் அவரை தடுக்க வேண்டும் . அவர் வேண்டும் என்றே சீன் போட்டார் . இரண்டு வயது சின்ன குழந்தையா நம்ப தடுக்க . இங்கு இருந்து வெளியில் போக வழி இல்லை . அப்படியே மேல இருந்து கிழே விழுந்தாலும் கால் தானே உடையும் என மிகவும் அசால்டாக காயத்ரி பதிலளித்தார் . இதை கேட்ட பிந்து , ஒரு வேலை நாளை நம்மையும் இப்படித்தான் நினைப்பார்கள் என்பது போல் விழி பிதுங்கி நின்றார் .


பிக் பாஸ் நிகழ்ச்சியில் பிரபலங்களை விட அதிகம் எதிர்பார்க்கப்பட்டவர் ஜல்லிக்கட்டு ஜூலி தான் . இவர் மக்களோடு மக்களாக களத்தில் இறங்கி போராடியவர் என்பதால் . பலர் இவருக்கு தங்களுடைய ஆதரவு தெரிவித்து வந்தனர் . ஆனால் இவருடைய நடவடிக்கைகள் , மக்களுக்கு பிடிக்காமல் ஒரே வாரத்திலேயே நிலைமை தலைகீழாக மாறிவிட்டது . இவருக்கு ஆதரவை தெரிவித்த அனைவரும் ஓவியாவுக்கு ஆதரவாக பேச துவங்கிவிட்டனர் . இந்நிலையில் கடந்த வாரம் பிக்பாஸில் இருந்து வெளியேறிய ஜூலி பல நாட்களுக்கு பின் தன் முகநூல் பக்கத்தில் இந்த ஷோ பற்றி ஒரு கருத்தை பதிவிட்டுள்ளார் . " வெளியுலகத்தில் நான் எப்படி நடந்துகொள்கிறேன் என்பது தான் என் உண்மையான கேரக்டர் , ஷோவில் நான் எப்படி நடந்துகொண்டேன் என்பதல்ல " என தெரிவித்துள்ளார் . இதன் மூலம் இவ்வளவு நாட்கள் நடித்ததை அவரே ஒப்புக்கொண்டார் . மேலும் ஜூலியை நடிக்காதே என ஆர்த்தி கூறியபோதும் , ஓவியா உன்னால் எப்படி இவ்வளவு நாட்கள் நடிக்க முடிகிறது என கேட்டபோது நான் நடிக்கவில்லை என கூறி வந்த ஜூலி . தற்போது தானாக முன்வந்து இது போன்ற கருத்தை வெளியிட்டுள்ளார் .


வலுவான அணிகளுடன் சர்வதேச போட்டிகளில் இந்தியா மோதினால்தான் அதன் நிறை , குறைகள் அறிந்து செயல்பட முடியும் என்று கேப்டன் சுனில் சேத்ரி தெரிவித்துள்ளார் . கேப்டன் சுனில் சேத்ரி குருகிராமில் நேற்று செய்தியாளர்களிடம் பேசினார் . அப்போது அவர் கூறியதாவதுஃ " ஐக்கிய அரபு நாடுகளில் ஆசியக் கோப்பை கால்பந்து 2019 போட்டிகள் நடக்க இன்னும் 6 மாதங்கள் உள்ளன . அதற்குள் இந்திய அணியை தயார்படுத்த வேண்டும் . இதற்காக வலுவான அணிகளுடன் சர்வதேச போட்டிகளில் இந்தியா மோத வேண்டும் . அப்போது தான் அணியின் நிறை , குறைகளை அறிந்து செயல்பட முடியும் . கடந்த 2011 - ஆம் ஆண்டு போட்டியில் துவக்கச் சுற்றிலேயே வெளியேற நேர்ந்தது . உள்நாட்டில் நடந்த போட்டிகளில் நாம் வெற்றிகளை குவித்துள்ளோம் . ஆனால் வெளிநாட்டில் நடந்த போட்டிகளில் நமது வெற்றி சராசரி குறிப்பிடும்படி இல்லை . உலக கோப்பை தகுதிச் சுற்று , ஆசிய விளையாட்டுப் போட்டி தகுதிச் சுற்றுப் போட்டிகளில் இந்தியா சரிவர விளையாடவில்லை . வரும் ஆசிய கோப்பை கால்பந்து போட்டியில் குரூப் ஏ பிரிவில் இந்தியாவுடன் , யுஏஇ , தாய்லாந்து , பஹ்ரைன் அணிகள் இடம் பெற்றுள்ளன . அவற்றை குறைத்து மதிப்பிட முடியாது . தொடர்ந்து 13 போட்டிகளில் வென்றதால் சர்வதேச தரவரிசைப் பட்டியலில் 100 இடங்களில் வந்துளளோம் . இதற்காக நாம் மகிழ்ச்சி அடைய முடியாது . எஃப் சி பெங்களூரு அணி கடந்த மாதம் சூப்பர் கோப்பையை வென்றது சிறப்பானது . எனினும் ஏஎப்சி கோப்பை நாக் அவுட் சுற்றுக்கு தகுதி பெற முடியுமா என்ற நிலையில் உள்ளோம் " என்று அவர் கூறினார் .


காமன்வெல்த் துப்பாக்கி சுடுதலில் இந்தியாவின் தேஜஸ்வினி சாவந்த் வெள்ளிப் பதக்கம் வென்றுள்ளார் . இது இவர் பெறும் ஆறாவது பதக்கம் ஆகும் . 21 - வது காமன்வெல்த் விளையாட்டுப் போட்டிகள் புதன்கிழமை கோல்ட்கோஸ்ட் நகரில் தொடங்கின . இதில் 71 நாடுகளைச் சேர்ந்த 4500 வீரர் , வீராங்கனைகள் பல்வேறு விளையாட்டுகளில் போட்டியிடுகின்றனர் . இந்தியா சார்பில் 220 பேர் கொண்ட அணி பங்கேற்றுள்ளது . பளு தூக்குதல் , ஹாக்கி , துப்பாக்கி சுடுதல் , பாட்மிண்டன் , குத்துச்சண்டை , பாட்மிண்டன் , டேபிள் டென்னிஸ் போன்றவற்றில் இந்தியா பதக்கங்கள் வென்று குவித்து வருகின்றது . இதில் , துப்பாக்கி சுடுதலில் ஏற்கெனவே இந்தியா தனது முத்திரையை பதித்துள்ள நிலையில் நேற்று நடந்த மகளிர் 50 மீ ரைபிள் பிரிவில் இந்தியாவின் தேஜஸ்வினி சாவந்த் வெள்ளிப் பதக்கம் வென்றார் . தேஜஸ்வினி காமன்வெல்த்தில் பெறும் 6 - வது பதக்கம் இது . இப்பிரிவில் சிங்கப்பூரின் மார்ட்டினா லிண்ட்ஸ் தங்கமும் , ஸ்காட்லாந்தின் சீயனோட் வெள்ளியும் வென்றனர் .


அர்ஜென்டினா பத்திரிகைகள் எங்களை குறி வைத்து விமர்சித்து வருகின்றன என்று உலக கோப்பை கால்பந்து போட்டியில் பங்கேற்கும் அர்ஜென்டினா அணியின் கேப்டன் லயோனல் மெஸ்சி தெரிவித்தார் . வருகிற 14 - ஆம் தேதி ரஷியாவில் 21 - வது உலக கோப்பை கால்பந்து போட்டி தொடங்குகிறது . இதற்காக ரஷியாவே விழாக்கோலம் பூண்டு இருக்கிறது . இந்த போட்டியில் கலந்து கொள்ளும் அணிகளில் பெரும்பாலானவை ரஷியா சென்றுவிட்டன . முன்னாள் சாம்பியன் பிரேசில் , பிரான்ஸ் உள்பட பல அணிகள் நேற்று ரஷியா போய் சேர்ந்தன . உலக கோப்பை கால்பந்து போட்டியில் இரண்டு முறை சாம்பியன் பட்டம் வென்றுள்ள அர்ஜென்டினா அணி ‘டி’ பிரிவில் இடம் பிடித்துள்ளது . ஐஸ்லாந்து , குரோஷியா , நைஜீரியா ஆகியவை அந்த பிரிவில் உள்ள மற்ற அணிகளாகும் . அர்ஜென்டினா அணி தனது முதலாவது லீக் ஆட்டத்தில் வருகிற 16 - ஆம் தேதி ஐஸ்லாந்தை சந்திக்கிறது . இந்த நிலையில் அர்ஜென்டினா அணியின் கேப்டன் லயோனல் மெஸ்சி நேற்று பேட்டி ஒன்று அளித்தார் . அதில் , " இந்த உலக கோப்பை போட்டியில் அர்ஜென்டினா அணியின் செயல்பாடு எந்த மாதிரி இருக்கிறதோ ? அதனை பொறுத்து தான் எனது எதிர்கால சர்வதேச கால்பந்து ஆட்ட வாழ்க்கை அமையும் . 2014 - ஆம் ஆண்டு உலக கோப்பை இறுதிப்போட்டி , 2015 மற்றும் 2016 - ஆம் ஆண்டுக்கான கோபா அமெரிக்கா கோப்பை இறுதிப்போட்டியில் அர்ஜென்டினா அணி தொடர்ச்சியாக தோல்வியை சந்தித்ததன் மூலம் நாங்கள் சில கடினமான தருணங்களை சந்தித்தோம் . இதனால் அர்ஜென்டினா பத்திரிகைகள் எங்களை குறி வைத்து விமர்சித்து வருகின்றன . இந்த போட்டிக்கு நிறைய அணிகள் , அதிக நம்பிக்கையுடன் வந்து இருக்கின்றன . எல்லோரும் அணியாகவும் , தனிப்பட்ட முறையிலும் சிறந்து விளங்குகிறார்கள் " என்று அவர் தெரிவித்தார் .


ரஜினி மக்கள் மன்றத்திலும் கட்சியிலும் பெண்களுக்கு முன்னுரிமை கொடுக்கப்படும் என்றும் , எந்த நாட்டில் பெண்களுக்கு முன்னுரிமை கொடுக்கப்படுகிறதோ , அந்த நாடு முன்னேறியுள்ளது என்றும் நடிகர் ரஜினிகாந்த் கூறியுள்ளார் . அரசியல் கட்சி தொடங்க உள்ள நடிகர் ரஜினிகாந்த் , தனது மக்கள் மன்ற நிர்வாகிகளுடன் ஆலோசனை நடத்தி வருகிறார் . கடந்த சில நாட்களுக்கு முன் மக்கள் மன்ற நிர்வாகிகளுடன் ஆலோசனை நடத்தினர் . இதன் பின்பு , இளைஞர் அணி நிர்வாகிகளுடன் ஆலோசனை நடத்தினார் . இந்த நிலையில் , மக்கள் மன்ற பெண் நிர்வாகிகளுடன் இன்று சென்னை போயஸ் தோட்டத்தில் உள்ள அவரது இல்லத்தில் ஆலோசனை நடத்தினார் . கிராமங்கள் , பேரூராட்சியில் ரஜினி மக்கள் மன்றத்தை பலப்படுத்துவது பற்றி ஆலோசனை நடத்தியதாக கூறப்படுகிறது இந்த ஆலோசனைக்குப் பிறகு , நடிகர் ரஜினிகாந்த் செய்தியாளர்களைச் சந்தித்தார் . அப்போது பேசிய அவர் , காவிரி விவகாரத்தல் உச்சநீதிமன்றத்தின் தீர்ப்பை செயல்படுத்த வேண்டியது மத்திய அரசின் கடமை என்றார் . அணைகளின் கட்டுப்பாடு காவிரி மேலாண்மை ஆணையத்திடம் இருக்க வேண்டும் . காவிரியின் அதிகாரம் கர்நாடகாவிடம் இருப்பது நல்லதல்ல என்றார் . கர்நாடகாவில் குமாரசாமி பதவியேற்றது ஜனநாயகத்துக்கு கிடைத்த வெற்றி என்றார் . கர்நாடக விவகாரத்தில் உச்சநீதிமன்றத்தின் நடவடிக்கைக்கு அப்போது அவர் நன்றி தெரிவித்தார் . ரஜினி மக்கள் மன்றத்துக்கு பெண்கள் மத்தயில் அமோக வரவேற்பு உள்ளதாக கூறினார் . பெண்கள் இருக்கும் இடத்தில் வெற்றி நிச்சயம் இருக்கும் என்றார் . எந்த நாட்டில் பெண்களுக்கு முன்னுரிமை கொடுக்கப்படுகிறதோ , அந்த நாடு முன்னேறியுள்ளது என்றும் கூறினார் . ரஜினி மக்கள் மன்றத்திலும் , கட்சியிலும் பெண்களுக்கு முன்னுரிமை கொடுக்கப்படும் என்றார் . மெரினாவில் போராட்டம் நடத்துவதற்கு தடை விதிக்கப்பட்டிருப்பது குறித்த செய்தியாளர் கேள்விக்கு , தடை விதிக்கப்பட்டதற்கு ஏதாவது காரணம் இருக்கும் என்றார் . தேர்தல் கூட்டணி குறித்த கேள்விக்கு , இன்னும் கட்சியே ஆரம்பிக்கவில்லை . . . அதற்குள் கூட்டணி பற்றி பேசுவதா ? என்றார் ரஜினிகாந்த் .


வெஸ்ட் இண்டீஸ் மற்றும் ஆஸ்திரேலியா ஆகிய அணிகளுக்கு எதிரான டி20 தொடரில் இந்திய அணியிலிருந்து நீக்கப்பட்ட தோனி , நியூசிலாந்துக்கு எதிரான டி20 தொடரில் மீண்டும் அணியில் எடுக்கப்பட்டுள்ளார் . அதற்கான காரணம் என்னவென்று பார்ப்போம் . இந்திய அணியின் முன்னாள் கேப்டன் தோனி , அண்மைக்காலமாக ஃபார்மில்லாமல் தவித்துவருகிறார் . கடந்த ஐபிஎல் சீசனில் சிறப்பாக ஆடினார் தோனி . அதனால் மீண்டும் ஃபார்முக்கு வந்துவிட்டார் என்றும் இனிமேல் சிறப்பாக ஆடுவார் என்றும் நம்பப்பட்ட நிலையில் , இங்கிலாந்து , வெஸ்ட் இண்டீஸ் ஆகிய அணிகளுக்கு எதிரான தொடர்களில் தோனி சோபிக்கவில்லை . உலக கோப்பையில் கண்டிப்பாக தோனி ஆடுவார் என்ற நிலையில் , அவர் ஃபார்மில்லாமல் தவித்துவருவது , இந்திய அணிக்கு பெரிய கவலையாக உள்ளது . உலக கோப்பைக்கு முன்னதாக போதுமான போட்டிகளில் ஆடி மீண்டும் ஃபார்முக்கு வரவேண்டும் என்பதால் அவர் உள்நாட்டு போட்டிகளில் ஆட வேண்டும் என்று கவாஸ்கர் உள்ளிட்ட பல முன்னாள் ஜாம்பவான்கள் வலியுறுத்தினர் . ஆனால் தோனி உள்நாட்டு போட்டிகளில் ஆடவில்லை . அவர் ஏற்கனவே டெஸ்ட் கிரிக்கெட்டில் இருந்து ஓய்வு பெற்றுவிட்டதால் போதுமான போட்டிகளில் ஆட வாய்ப்பு இல்லாததால் பேட்டிங்கில் டச்சில் இருப்பதில் சிக்கல் இருக்கிறது . இதற்கிடையே வெஸ்ட் இண்டீஸ் மற்றும் ஆஸ்திரேலியா ஆகிய அணிகளுக்கு எதிரான டி20 தொடர்களிலிருந்தும் தோனி நீக்கப்பட்டார் . எனவே வெஸ்ட் இண்டீஸுக்கு எதிரான ஒருநாள் தொடருக்கு பிறகு சுமார் இரண்டரை மாத இடைவெளிக்கு பிறகு ஆஸ்திரேலியாவுக்கு எதிரான ஒருநாள் போட்டிகளில் ஆட உள்ளார் . வெஸ்ட் இண்டீஸ் மற்றும் ஆஸ்திரேலியாவுக்கு எதிரான டி20 தொடரில் நீக்கப்பட்ட தோனி , நியூசிலாந்து தொடரில் மீண்டும் அணியில் எடுக்கப்பட்டுள்ளார் . ரிஷப் பண்ட் , தினேஷ் கார்த்திக் ஆகிய இருவரும் அணியில் எடுக்கப்பட்டுள்ளனர் . இரண்டு தொடர்களில் புறக்கணிக்கப்பட்டதால் தோனியின் டி20 கிரிக்கெட் வாழ்க்கை முடிவுக்கு வந்துவிட்டதாகவே கருதப்பட்டது . ஏனெனில் 2020 டி20 உலக கோப்பையில் கண்டிப்பாக தோனி ஆட வாய்ப்பில்லை என்பதால் டி20 அணியில் தோனிக்கு பதிலாக அடுத்த விக்கெட் கீப்பர் - பேட்ஸ்மேனை உருவாக்க வேண்டிய கடமை அணி நிர்வாகத்துக்கும் தேர்வுக்குழுவுக்கும் உள்ளது . எனவே அதனடிப்படையில் வெஸ்ட் இண்டீஸ் மற்றும் ஆஸ்திரேலிய தொடர்களில் நீக்கப்பட்டார் . ஆனால் இப்போது நியூசிலாந்து தொடரில் மீண்டும் எடுக்கப்பட்டுள்ளார் . அதற்கு காரணம் , உலக கோப்பைக்கு முன்பாக தோனி போதுமான போட்டிகளில் ஆட வேண்டும் என்பதற்காகவே அணியில் எடுக்கப்பட்டுள்ளதாக பிசிசிஐ அதிகாரி ஒருவர் தெரிவித்துள்ளதாக தகவல்கள் வெளியாகியுள்ளன . உலக கோப்பைக்கு முன்னதாக இந்திய அணி , ஆஸ்திரேலியாவுக்கு எதிராக 3 ஒருநாள் போட்டிகள் மற்றும் நியூசிலாந்துக்கு எதிராக 5 ஒருநாள் போட்டிகள் , 3 டி20 போட்டிகள் ஆகியவற்றில் ஆட உள்ளது . எனவே மொத்தமாகவே 11 போட்டிகளில் தான் இந்திய அணி ஆட உள்ளது . அப்படியிருக்கையில் அதிலும் 3 டி20 போட்டிகளில் தோனியை நீக்கிவிட்டால் வெறும் 8 சர்வதேச போட்டிகளில்தான் ஆடுவார் . அது போதாது என்ற காரணத்தினால்தான் டி20 தொடரிலும் தோனி சேர்க்கப்பட்டுள்ளார் .


இயக்குனர் ஹரி இயக்கத்தில் சூர்யா நடித்து சமீபத்தில் வெளிவந்துள்ள சிங்கம் 3 பாகம் , பல தடைகளை கடந்து வெளியானாலும் ரசிகர்கள் மத்தியில் பலத்த வரவேற்பை பெற்றுள்ளது . ஏற்கனவே வெளிவந்த சிங்கம் , சிங்கம் 2 , ஆகிய இரண்டு பாகங்கள் வெற்றி பெற்றாலும் , மூன்றாம் படத்துடன் ஒப்பிடும் போது சற்று குறைவுதான் என கூறப்படுகிறது . காரணம் . . . . தற்போதைய காலத்திற்கு ஏற்றாப்போல் காட்சிகளை செதுக்கி இருக்கிறார் ஹரி . எப்படியெல்லாம் , இந்தியாவை மற்ற நாடுகள் மாசுபடுத்துகின்றன என்பது போல பல முக்கிய விஷயங்களை வெளிப்படுத்தி . . . பரபரப்பான திரைக்கதை அமைத்து ரசிகர்களை கட்டிப்போட்டிருக்கிறார் . முக்கியமாக இரண்டு கவர்ச்சியான கதாநாயகிகள் படத்தில் இருந்தாலும் . தேவைக்கேற்ப அவர்களை கச்சிதமாக பயன்படுத்தி கதைக்கு ஏற்ற காதல் உணர்வுகள் வெளிப்படுத்தப்பட்டுள்ளது . கடந்த இரண்டு பாகத்தை விட செண்டிமெண்ட் இந்த படத்தில் குறைவு தான் , ஆனால் திரைக்கதையில் நிறைய திருப்புமுனைகள் கொண்டு வந்து ரசிகர்களை கவர்ந்திருப்பது பலம் . இப்படி கச்சிதமாக வெட்டுகளை போட்டும் , சூர்யாவை கர்ஜனை செய்யும் பக்கா போலீசாக மாற்றி இருப்பதால் ஹரிக்கு பாராட்டுக்கள் குவிகிறது . அதே போல தன்னுடைய நடிப்பை சற்றும் பிசறாமல் வெளிப்படுத்தியுள்ள சூர்யாவிற்கு ரசிகர்கள் தொடர்ந்து தனது சமூக வலைத்தளம் போன்றவற்றில் பாராட்டு தெரிவித்து வருகின்றனர் . மேலும் அரவிந்சாமி போன்ற பல பிரபலங்களும் தங்களுடைய வாழ்த்தை சூர்யாவிற்கு தெரிவித்துள்ளனர் . இந்நிலையில் நேற்று மட்டும் சிங்கம் 3,25 கோடி வசூல் செய்துள்ளதாக செய்திகள் வெளியானது . இதனை தொடர்ந்து இயக்குனர் ஹரிக்கு 2 டி என்டர்டென்மென்ட் நிறுவனத்தின் தயாரிப்பாளர் ராஜசேகரபாண்டியன் இயக்குனர் ஹரிக்கு தங்கச்செயினை பரிசாக அளித்துள்ளார் . இந்த சந்தோஷத்தோடு இயக்குனர் ஹரியும் விக்ரமை வைத்து இயக்கும் சாமி இரண்டாம் பாகத்திற்கு தயாராகிறார் என கூறப்படுகிறது .


தமிழகத்தில் வாஜ்பாய் காட்டிய வழியில் கூட்டணி அமைப்போம் என்று பிரதமர் நரேந்திர மோடி கூறியிருப்பது பல்வேறு ஊகங்களை எழுப்பியுள்ளது . ஈரோடு , தர்மபுரி , கிருஷ்ணகிரி , அரக்கோணம் , கடலுார் ஆகிய நாடாளுமன்றத் தொகுதியின் , பா . ஜ . க . பூத் கமிட்டி பொறுப்பாளர்களுடன் பிரதமர் மோடி நடத்திய கலந்தாய்வு கூட்டத்தில் தமிழகத்தில் பாஜகவின் கூட்டணி குறித்து பேசினார் . அந்தக் கலந்தாய்வில் பேசிய மோடி , “நாடாளுமன்றத் தேர்தலில் தமிழகத்தில் எந்த கட்சியுடன் கூட்டணி எனக் கேள்வி எழுப்பப்படுகிறது . தேசிய அரசியலில் 20 ஆண்டுகளுக்கு முன்பு வெற்றிகரமான கூட்டணியை அமைத்தவர் , முன்னாள் பிரதமர் வாஜ்பாய் . கூட்டணி விஷயத்தில் , வாஜ்பாய் காட்டிய வழியை பின்பற்றுவோம்” என்று குறிப்பிட்டு பேசினார் . பிரதமர் மோடியின் பேச்சில் இரண்டு அர்த்தங்கள் வெளிப்படுகின்றன . 20 ஆண்டுகளுக்கு முன்பு வாஜ்பாய் அமைத்த கூட்டணியைப் போல தமிழகத்தில் அமைப்போம் என்று மோடி கூறுகிறார் . சரியாக 20 ஆண்டுகளுக்கு முன்பு திமுக , அதிமுக என இரு கட்சிகளுடனும் வாஜ்பாய் கூட்டணி ஏற்படுத்தியிருந்தார் . 1998ஆம் ஆண்டில் அதிமுகவுடன் வாஜ்யாப் முதன் முறையாக கூட்டணி அமைத்தார் . தேர்தலில் அந்தக் கூட்டணி வெற்றி பெற்றது . அப்போது அமைந்த பாஜக ஆட்சியை 1999 - ம் ஆண்டில் வெறும் 13 மாதங்களிலேயே ஜெயலலிதா கவிழ்த்தார் . இதன்பிறகு திமுகவுடன் வாஜ்பாய் கூட்டணியை அமைத்தார் . அந்தக் கூட்டணியும் தமிழகத்தில் வெற்றி பெற்றது . இருபது ஆண்டுகளுக்கு முன்பு தமிழகத்தில் வாஜ்பாய் காட்டிய வழி என்றால் , அது இதுதான் . அப்படியென்றால் திமுக அல்லது அதிமுகவுடன் கூட்டணி என்பதைத்தான் மோடி கோடிட்டு காட்டியிருக்க வேண்டும் . 1999 - ல் அதிமுக ஆதரவை வாபஸ் வாங்கிய பிறகு திமுகவிடம் வாஜ்பாய் பேசி ஆதரவைப் பெற்றார் . நம்பிக்கை வாக்கெடுப்பில் வாஜ்பாய் அரசுக்கு ஆதரவாக திமுக வாக்களித்தது . ஒரு வேளை தேர்தலுக்கு பிந்தைய கூட்டணிக்காக திமுகவின் ஆதரவைப் பெற மோடியும் தயங்கமாட்டார் என்றும் எடுத்துக்கொள்ள வேண்டியிருக்கிறது . 20 ஆண்டுகளுக்கு முன்பு தமிழகத்தில் வாஜ்பாய் அமைத்த கூட்டணி என்பதுதான் இது . இதில் மோடியின் சாய்ஸ் என்னவென்பது தேர்தலுக்கும் முன்பும் பின்பும் வெளிப்படலாம் என்றே தோன்றுகிறது .


இந்தித்துறையில் ‘METOO’ என்கிற என்னிடமும் அத்துமீறினார்கள் ஹேஷ்டேக் தீப்பிடித்து வரும் நிலையில் பலரும் வயிற்றில் நெருப்பைக்கட்டிக்கொண்டு அலைய , தனுஷ் வயிற்றில் குளிரக்குளிர பால் வார்த்திருக்கிறார் அவருடன் ‘ராஞ்சனா’ என்ற இந்திப்படத்தில் நடித்து கன்னாபின்னாவென்று கிசுகிசுக்கப்பட்ட நடிகை சோனம் கபூர் . மேட்டர் இதுதான் . சிறிது காலத்துக்கு இணைய தொடர்புகள் அனைத்திலிருந்தும் தொடர்பு எல்லைக்கு வெளியே செல்லவிருக்கிறாராம் சோனம் . விடைபெறும் வேளையில் " சில காலங்களுக்கு ரசிகர்களுடன் உரையாடுவது இல்லை என்ற முடிவை எடுத்துள்ளேன் . ட்விட்டர் மிக எதிர்மறையாக உள்ளது . அனைவருக்கும் அமைதியும் , அன்பும் ஏற்படட்டும் " என ஒரு சாமியாரிணி ரேஞ்சுக்கு பதிவிட்டுள்ளார் . சோனம் கபூர் திடீரென்று இப்படி ஒரு முடிவை எடுத்ததற்கு குறிப்பிடத்தக்க சம்பவம் எதையும் அவர் தெரிவிக்கவில்லை என்றாலும் பாலிவுட்டில் பாலியல் பஞ்சாயத்து அதிகரித்து வருவதை ஒட்டியே , ரசிகர்களுக்கு இப்படி ஒரு துரதிர்ஷடமான , அவருக்கு தொல்லை கொடுத்தவர்களுக்கு அதிர்ஷ்டமான முடிவை எடுத்திருப்பதாக தெரிகிறது . ஸோ , இப்போதைக்கு ஒரு இந்தி நடிகையிடமிருந்து ‘அத்துமீறல்’ ஆபத்திலிருந்து தப்பித்திருக்கிறார் தனுஷ் .


இந்திய அனியில் நிலவும் மிடில் ஆர்டர் பிரச்னைக்கு வெஸ்ட் இண்டீஸ் அணிக்கு எதிரான ஒருநாள் தொடரில் முடிவு காணும் முனைப்பில் இந்திய அணி இருந்தது . அதற்கேற்ப அணி தேர்வும் செய்யப்பட்டது . ஆனால் இந்திய அணியின் முயற்சியில் ஒரு எதிர்பாராத திருப்பம் ஏற்பட்டுவிட்டது . இந்திய அணியில் மிடில் ஆர்டர் பிரச்னை நிலவிவருகிறது . உலக கோப்பைக்கு இன்னும் ஓராண்டுக்கும் குறைவாகவே உள்ளதால் , அதற்குள்ளாக மிடில் ஆர்டர் பிரச்னைக்கு தீர்வு காணும் முனைப்பில் இந்திய அணி உள்ளது . நான்கு மற்றும் ஆறாவது வரிசை வீரர்களை உறுதி செய்ய வேண்டிய கட்டாயத்தில் இந்திய அணி உள்ளது . நான்காவது வரிசையில் ராயுடு சிறப்பாக ஆடிவருவதால் , அந்த இடத்திற்கான பிரச்னை ஓரளவிற்கு தீர்ந்துள்ளது . தொடர்ந்து அவர் சிறப்பாக ஆடும்பட்சத்தில் அந்த இடத்தில் அவர் தான் என்பது உறுதியாகிவிடும் . இப்போதே அந்த இடத்திற்கு அவர் தான் என்பது உறுதியாகிவிட்ட போதும் , இன்னும் சில போட்டிகளில் அவர் சிறப்பாக ஆட வேண்டியது அவசியம் . தோனி ஃபார்மில் இல்லாமல் தவித்துவருகிறார் . ஆனால் அவர் கண்டிப்பாக அணியில் இருப்பார் . எனினும் அவர் செய்துவந்த ஃபினிஷிங் பணியை செவ்வனே செய்ய அந்த இடத்திற்கு ஒரு வீரர் தேவை . தோனி ஐந்தாவது இடத்தில் இறங்கினால் ஆறாவது இடத்தில் இறங்கவும் , தோனி ஆறாவது இடத்தில் ஐந்தாவது இடத்தில் இறங்கவும் ஒரு வீரர் தேவை . எனவே அந்த இடத்தை ரிஷப் பண்ட்டை வைத்து பூர்த்தி செய்ய அணி நிர்வாகம் முடிவெடுத்தது . வெஸ்ட் இண்டீஸ் அணிக்கு எதிரான டெஸ்ட் தொடரில் சிறப்பாக ஆடிய ரிஷப் பண்ட் ஒருநாள் அணியில் தேர்வு செய்யப்பட்டார் . முதல் போட்டியில் பேட்டிங் ஆட வாய்ப்பு கிடைக்காத ரிஷப் பண்ட்டிற்கு இரண்டாவது போட்டியில் பேட்டிங் ஆட வாய்ப்பு கிடைத்தது . எனினும் அவர் சோபிக்கவில்லை . பதின் ரன்களில் வெளியேறினார் . பின்னர் வெஸ்ட் இண்டீஸ் அணியின் பேட்டிங்கின் போது , சாஹல் வீசிய 36வது ஓவரில் ரோமன் பவல் ஸ்டிரைட் திசையில் தூக்கி அடித்த பந்தை லாங் ஆன் திசையில் இருந்து ஓடிவந்து பிடிக்க முற்பட்டபோது கட்டுப்பாட்டை இழந்து பவுண்டரில் லைனில் இருந்த போர்டில் மோதி காயமடைந்தார் . கைவிரல்கள் மற்றும் இடது தோள்பட்டையில் காயம் ஏற்பட்டது . அதனால் ஆட்டத்தில் பாதியில் களத்திலிருந்து வெளியேறினார் . அவரது காயம் குறித்த அப்டேட் இதுவரை செய்யப்படவில்லை . எனினும் அந்த காயம் பெரிதாக இருக்கும்பட்சத்தில் அவர் , மூன்றாவது போட்டியில் மட்டுமோ அல்லது வெஸ்ட் இண்டீஸ் தொடரிலிருந்தோ நீக்கப்படுவதற்கு வாய்ப்புள்ளது . ஆனால் கடைசி மூன்று போட்டிகளுக்கான 15 வீரர்கள் கொண்ட இந்திய அணி நேற்று அறிவிக்கப்பட்டது . அதில் ரிஷப் பண்ட்டின் பெயரும் உள்ளது . எனவே ரிஷப் பண்ட் ஆடுவாரா ? மாட்டாரா ? என்பது விரைவில் தெரியவரும் . ஒருநாள் கிரிக்கெட்டில் அறிமுகமானதுமே அடுத்த போட்டியில் ஆடுவாரா என்ற சந்தேகம் எழுமளவிற்கான காயம் ஏற்பட்டிருப்பது வருத்தத்திற்குரிய விஷயம்தான் .


இயக்குனர் ரஞ்சித் மற்றும் ரஜினி கூட்டணியில் , திரைக்கு வந்த காலா திரைப்படம் எதிர்பார்த்த அளவிற்கு வெற்றியை தரவில்லை . காலாவில் ரஞ்சித்தின் இயக்கத்தினை பாராட்டிய பலரும் , ரஜினியின் பொறுப்பற்ற பேச்சை காரணம் காட்டி காலாவை திட்டி தீர்த்தனர் . ரஜினி ரசிகர்களோ , சூப்பர் ஸ்டாரை அவரோட ஸ்டைல் , பஞ்ச் எதுவும் இல்லாமல் பார்க்க முடியாமல் , காலா சுமார் தான் என்று கூறிவிட்டனர் . தனுஷ் சரியாக பிரமோஷன் வேலைகளை செய்யவில்லை என மூன்று வித காரணங்களை கூறினாலும் , காலா எதிர்பார்த்த வசூலை தரவில்லை என்பது தான் உண்மை . இந்த பிரச்சனைகள் எல்லாம் இப்போது ஓய்ந்து , ரஜினி தனது அடுத்த படத்திற்காக கார்த்திக் சுப்புராஜாவுடன் டார்ஜிலிங் சென்றுவிட்டார் . இப்போது ரஞ்சித் அடுத்ததாக என்ன படம் செய்யப்போகிறார் ? யாரை வைத்து இயக்க போகிறார் ? என அறிய ஆவலுடன் காத்திருக்கின்றனர் அவரது ரசிகர்கள் . இதனிடையே சமீபத்தில் ரஞ்சித் சிம்புவுடன் எடுத்துக்கொண்ட புகைப்படம் ஒன்று , இணையத்தில் வைரலாகி இருக்கிறது . இதனை வைத்து ரஞ்சித் இயக்கபோகும் அடுத்த படத்தில் சிம்பு தான் ஹீரோ . என கூறிவருகிறது சினிமா வட்டாரம் . சிம்பு தற்போது தான் மணிரத்தினம் இயக்கத்தில் , செக்கச்சிவந்த வானம் திரைப்படத்தில் நடித்து முடித்திருகிறார் . அடுத்ததாக விண்ணை தாண்டி வருவாயா படத்தின் அடுத்த பாகத்தில் நடிக்கவிருக்கிறார் . இதனால் ரஞ்சித் உடன் தான் அவரது அடுத்த படமா ? என்பது இப்போதைக்கு கேள்விக்குறி தான் .


புகழ்பெற்ற பேட்மின்டன் வீராங்கனை சாய்னா நேவால் வாழ்க்கை வரலாற்று திரைப்படத்தில் சாய்னா நேவாலாக பாலிவுட் நடிகை ஷ்ரத்தா கபூர் ஒப்பந்தமாகி இருக்கிறார் . கடந்த 2012 - ஆம் ஆண்டு இலண்டனில் நடைபெற்ற ஒலிம்பிக்ஸ் போட்டியில் இந்தியா சார்பில் விளையாடிய சாய்னா நேவால் தங்கப் பதக்கம் வென்றார் . இவரின் வாழ்க்கை வரலாற்றைப் படமாக்க நீண்ட நாள்களாக பல்வேறு முயற்சிகள் எடுக்கப்பட்டு வந்த நிலையில் , தற்போது இப்படத்தில் ' சாய்னா ' கதாப்பாத்திரத்தில் நடிக்க ஷ்ரத்தா கபூர் ஒப்பந்தமாகி உள்ளார் . இது தொடர்பான அதிகாரப்பூர்வ அறிவிப்பை ஷ்ரத்தா கபூர் தனது டுவிட்டர் பக்கத்தில் வெளியிட்டுள்ளார் . பாலிவுட் பிரபல இயக்குனர் அமோல் குப்தே இயக்கவிருக்கும் இப்படத்தை பூஷன் குமார் தயாரிக்க இருக்கிறார் . இதுவரை தனது திரையுலக பயணத்தில் சாய்னா திரைப்படம் மிகவும் கடினமான ஒன்றாக இருக்கும் எனவும் , உலகின் நம்பர் . 1 வீராங்கணையான சாய்னா கதாபாத்திரத்தில் நடிப்பது எனக்கு கிடைத்த அதிர்ஷ்டம் . அதற்காக தான் தீவிரமாக தயராகி வருவதாகவும் தனது டுவிட்டர் பக்கத்தில் குறிப்பிட்டுள்ளார் ஷ்ரத்தா . விரைவில் ' சாய்னா ' படத்திற்கான பணிகள் துவங்கவிருப்பதாகவும் , இப்படம் 2018 - ஆம் ஆண்டு திரையரங்குகளை அதிரவைக்கும் என்று எதிர்ப்பார்க்கப்படுகிறது . தற்போது மும்பை நிழலுக தாதா தாவூத் இப்ராஹிமின் தங்கையான ஹசீனாவின் வாழ்க்கை வரலாற்றுப் படத்தில் ஷ்ரத்தா நடித்து வருகிறார் என்பது குறிப்பிடத்தக்கது .


எழுபத்தெட்டு வயதான ரசிகையின் விருப்பத்தை நடிகர் ரஜினிகாந்த் பூர்த்தி செய்துள்ளார் . தனது வீட்டுக்கு வரவழைத்த அந்த ரசிகைக்கு பொன்னாடை போர்த்தி ரஜினி பாராட்டியுள்ளார் . அரசியல் கட்சி தொடங்கப்போவதாக நடிகர் ரஜினிகாந்த் கடந்த டிசம்பர் 31 ஆம் தேதி அறிவித்தார் . தனது ரசிகர் மன்றத்தின் பெயரை ரஜினி மக்கள் மன்றம் எனமாற்றினார் . பிறகு , மாவட்ட வாரியாக நிர்வாகிகளை நியமிக்கும் பணிகளை கடந்த 4 மாதங்களாக அவர் மேற்கொண்டு வருகிறார் . இந்த நிலையில் வருடம்தோறும் மேற்கொள்ளும் மருத்துவப் பரிசோதனை , சினிமா மற்றும் அரசியல் பணிகளுக்காக ரஜினிகாந்த் கடந்த 23 ஆம் தேதிசென்னையில் இருந்து அமெரிக்கா புறப்பட்டு சென்றார் . 11 நாட்கள் அமெரிக்காவில் தங்கியிருந்த அவர் சென்னை திரும்பினார் . சென்னை திரும்பிய அவர் , காலா படத்தின் இசை வெளியீட்டு விழாவில் கலந்து கொண்டார் . பாடல் வெளியீட்டு விழாவின்போது பேசிய ரஜினி , எல்லாத்துக்கும் நேரம் இருக்கு . . . அந்த நேரம் விரைவில் வரும் . அப்போது வருவேன் . இன்னும் அந்த காலம் வரவில்லை . என்னை வாழவைத்த தமிழ் நெஞ்சங்களுக்கு நல்லது நடக்கும் என்று கூறியிருந்தார் . அரசியல் கட்சி தொடங்கப்போகும் தேதி போன்றவை குறித்து அறிவிப்பார் என்று எதிபார்த்து காத்திருந்த அவரது ரசிகர்களுக்கு ஏமாற்றமே மிஞ்சியது . இதனிடையே , நடிகர் ரஜினிகாந்த் , தமது மன்ற நிர்வாகிகளுடன் சென்னையில் அவரது இல்லத்தில் ஆலோசனை நடத்தினார் . கூட்டத்தில் 32 மாவட்டங்களைச் சேர்ந்த நிர்வாகிகள் , பொறுப்பாளர்கள் பங்கேற்றனர் . அதைத் தொடரந்து இளைஞரணி நிர்வாகிகளின் ஆலோசனைக் கூட்டம் அண்மையில் ரஜினி நடத்தினார் . நிர்வாகிகளிடம் பேசிய ரஜினி , ரஜினி மக்கள் மன்றத்துக்கு உறுப்பினர்கள் சேர்க்கும் பணியை தீவிரப்படுத்த சொன்னதாக தகவல் வெளியாகியது . ரஜினி மக்கள் மன்றத்துக்கு உறுப்பினர்கள் சேர்க்கும் பணியில் மன்ற நிர்வாகிகள் ஈடுபட்டு வருகின்றனர் . உறுப்பினர் சேர்க்கும் பணியில் மிகவும் வயதான பெண்மணி ஒருவர் ஈடுபட்டு வருகிறார் . அவர் பெயர் சாந்தா . 78 வயதான இவர் உறுப்பினர்கள் சேர்ப்பு பணியைச் செய்து வருகிறார் . இந்த நிலையில் சாந்தாவை , நடிகர் ரஜினிகாந்த் தனது இல்லத்துக்கு அழைத்து பாராட்டினார் . ரஜினி மக்கள் மன்ற கிளை உறுப்பினர் சேர்க்கைப் பணியில் தீவிராக ஈடுபட்டு வரும் சாந்தாவின் ஒரே விருப்பம் , ரஜினியை சந்தித்து தனது பணிகளைச் சொல்ல வேண்டும் என்ற ஆசைதானாம் . இது குறித்த தகவலை அவர் , ரஜினி மக்கள் மன்றத்தினரிடம் தெரிவித்தார் . ரசிகர் மன்றம் மூலம் சாந்தா கூறிய தகவல் ரஜினிக்கு சென்றடைந்துள்ளது . இதைத் தொடர்ந்து நடிகர் ரஜினிகாந்த் , சாந்தாவை தனது இல்லத்துக்கு வரவழைத்து அவருக்கு பொன்னாடை அணிவித்து பாராட்டினார் . ரஜினி பாராட்டியதை சாந்தா


மக்களவையில் ரஃபேல் தொடர்பான விவாதத்தின் போது காங்கிரஸ் தலைவர் ராகுல்காந்தி கண்ணடித்து சிரித்தது சர்ச்சையை ஏற்படுத்தி உள்ளது . மக்களவையில் கடந்த ஜூலை மாதம் மத்திய அரசு மீதான நம்பிக்கையில்லா தீர்மானத்தின் மீது பேசிய காங்கிரஸ் தலைவர் ராகுல் காந்தி , மிகவும் காரசாரமாக பேசிவிட்டு , பின்னர் பிரதமர் மோடியை கட்டிப்பிடித்தார் . பின் தன் இருக்கைக்கு திரும்பியதும் அருகில் இருந்த எம்பியைப் பார்த்து கண்ணடித்தார் . ராகுல் காந்தியின் இந்த செயல் சர்ச்சையை ஏற்படுத்தியது . அதேபோல் மீண்டும் மக்களவையில் ராகுல் கண்ணடித்த சம்பவம் சர்ச்சையை கிளப்பி உள்ளது . மக்களவையில் ரஃபேல் போர் விமான கொள்முதல் தொடர்பான விவாதம் நேற்று நடைபெற்றது . விவாதத்தில் பதிலளித்த பாதுகாப்புத்துறை அமைச்சர் நிர்மலா சீதாராமன் , ஹிந்துஸ்தான் ஏரோநாட்டிக்கல் நிறுவனத்திற்கு ஆதரவாக பேசுவதைப் போன்று காங்கிரஸ் முதலை கண்ணீர் வடிப்பதாக விமர்சித்தார் . அண்டை நாடுகளின் போட்டியை சமாளிக்க ராணுவ பலத்தை அதிகரிக்க வேண்டியது அவசியம் என்ற அவர் , விமானம் தொடர்பான காங்கிரசின் ஒப்பீடு தவறானது என்றார் . இந்த விவாதத்தில் பங்கேற்று பேசிய மக்களவை துணை சபாநாயகர் தம்பிதுரை , மேக் இன் இந்தியா குறித்து பேசும் பாஜக அரசு , ரஃபேல் விமானங்களை தயாரிக்கும் ஒப்பந்தத்தை எச் . ஏ . எல் . நிறுவனத்திற்கு வழங்கி இருக்கலாமே என்று கேள்வி எழுப்பினார் . அதனை வரவேற்ற ராகுல்காந்தி , எக்ஸலன்ட் , எக்ஸலன்ட் என்று மேஜையை தட்டி உற்சாகப்படுத்தினார் . பின்னர் , ராகுல் காந்தி கண்ணடித்து சிரித்தார் . இந்த காட்சி சமூக வலைத்தளங்களில் வைரலாகப் பரவி வருகிறது . ராகுல் காந்தியின் இந்த செயலை பாஜக கடுமையாக விமர்சித்துள்ளது . ராகுல் காந்தி கண்ணடிக்கும் வீடியோவை டுவிட்டரில் வெளியிட்டுள்ள பாஜக தகவல் தொழில்நுட்ப பிரிவு தலைவர் அமித் மால்வியா , ‘’ராகுல் மீண்டும் கண்ணடித்துள்ளார் . இந்த முறை ரபேல் தொடர்பாக காரசாரமாக விவாதம் நடந்துகொண்டிருக்கும்போது கண்ணடித்துள்ளார் . எனவே , அவருக்கு கண்டிப்பாக சிகிச்சை தேவை” என குறிப்பிட்டுள்ளார் .


' தெய்வமகள் ' சீரியல் மூலம் பிரபலமானவர் சீரியல் நடிகை காயத்திரி . இந்த சீரியல் முடிந்ததில் பல ரசிகர்களுக்கு வருத்தம் . காரணம் ஹீரோயினை பார்க்க முடியாது என வருத்தப் பட்டவர்களை விட வில்லி காயத்ரியை பார்க்க முடியாதே என்ற ஏக்கம் தான் பல ரசிகர்களுக்கு அதிகமாக இருந்தது . மந்திரவாதியாக காயுஃ தெய்வ மகள் சீரியல் முடிந்ததும் , தற்போது இவர் இயக்குனர் சுந்தர் சி இயக்கும் , நந்தினி சீரியலில் நடித்து வருகிறார் . சம்பளம்ஃ தற்போது இவருடைய ஒரு நாள் சம்பளம் குறித்து தகவல் வெளியாகியுள்ளது . இவர் சின்னத்திரையில் நடிக்கும் பிரபல நடிகைகளான ' ராதிகா ' மற்றும் ' ரம்யா கிருஷ்ணன் ' பெரும் சம்பளத்திற்கு இணையாக வில்லி கதாப்பாத்திரத்திற்காக வாங்குகிறாராம் . இது வரை முக்கிய கதாப்பதிரத்தில் நடித்து வரும் மிகவும் பிரபலமான நடிகைகள் மட்டும் தான் ஒரு நாளைக்கு சம்பளமாக 50,000 ரூபாய் வாங்கி வருகிறார்களாம் . ராதிகா - ரம்யா கிருஷ்ணாஃ வாணி ராணி , வம்சம் உள்ளிட சீரியல் நடித்து அசத்தி வரும் வெள்ளித்திரை நடிகைகளுக்கே இந்த தொகை தான் சம்பளமாக கொடுக்கப்படுகிறது . மேலும் சின்னத்திரையில் கதாநாயகிகளாக நடித்து வரும் பல நடிகைகள் சம்பளம் 15,000 ஆயிரத்தில் இருந்து 20,000 ஆயிரம் தான் ஒரு நாளைக்கு கொடுக்கப்படுகிறதாம் . குணசித்திர நடிகர்கள் என்று எடுத்துக்கொண்டால் 3,000 ஆயிரத்தில் துவங்கி 10,000 ஆயிரம் வரை மட்டுமே கொடுக்கப்படுகிறது என்பது குறிப்பிடத்தக்கது .


கோயம்புத்தூர் தமிழக ஆளும் கட்சியும் , எதிர்க்கட்சியும் , விவசாயிகள் சங்க பிரதிநிதிகள் என்று அனைத்து கட்சிகளையும் தமிழக அரசு டெல்லிக்கு அழைத்துச் சென்று ஆர்ப்பாட்டம் நடத்தினால்தான் காவிரி மேலாண்மை வாரியம் அமைக்கப்படும் என்று தமிழ் மாநில காங்கிரசு தலைவர் ஜி . கே . வாசன் கூறினார் . தமிழ் மாநில காங்கிரசு தலைவர் ஜி . கே . வாசன் நேற்று இரயில் மூலம் கோயம்புத்தூர் வந்தார் . இதனையடுத்து காங்கிரசு மற்றும் பா . ஜனதா ஆகிய கட்சிகளில் இருந்து விலகியவர்கள் ஜி . கே . வாசன் முன்னிலையில் த . மா . கா . வில் இணையும் நிகழ்ச்சி கோவை சிங்காநல்லூர் பேருந்து நிலையம் முன்பு உள்ள அலுவலகத்தில் நடந்தது . ரவிச்சந்திரன் , குல்பி தங்கராஜ் , செல்வபுரம் நசீர் உசேன் மற்றும் பலரை ஜி . கே . வாசன் சால்வை அணிவித்து வரவேற்றார் . தலைவர் ஜி . கே . வாசன் செய்தியாளர்களிடம் , " காவிரிநீர் பிரச்சனை என்பது நமது பயிர் பிரச்சனை மட்டுமல்ல . உயிர் பிரச்சனையும் கூட . காவிரி பிரச்சனையை பொறுத்தவரை மேலாண்மை வாரியம் அமைக்க வேண்டும் என்று நம்பிக்கையோடு காத்திருந்த தமிழக மக்களுக்கும் , விவசாயிகளுக்கும் மத்திய அரசு நம்பிக்கை துரோகம் செய்துள்ளது . கர்நாடக தேர்தல் காரணமாக மத்திய அரசு மேலாண்மை வாரியம் அமைக்க காலம் தாழ்த்த நினைக்கிறது . வாரியத்தை அமைக்காமல் மத்திய பா . ஜனதா அரசும் , இதை அமைக்க தொடர்ந்து முட்டுக்கட்டை போட்டுவரும் கர்நாடக காங்கிரசு அரசும் , தமிழக மக்களையும் , விவசாயிகளையும் வஞ்சித்துவிட்டன . எனவே , இரண்டு தேசிய கட்சிகள் மீதும் தமிழக மக்கள் , விவசாயிகள் நம்பிக்கை இழந்துவிட்டனர் . காவிரி பிரச்சனையை அரசியலுக்கு அப்பாற்பட்டு பார்க்க வேண்டும் . தமிழகத்தில் உள்ள அனைத்து கட்சிகளும் ஒத்த கருத்தோடு செயல்பட்டால்தான் தீர்வு காண முடியும் . தேசிய கட்சிகள் இதை தமிழக பிரச்சனை என்று நினைத்துக் கொண்டிருக்கிறார்கள் . இது தேசிய பிரச்சனை . காவிரி பிரச்சனை தொடர்பாக திருச்சியில் நாளை ( இன்று ) காலை 11 மணிக்கு தமிழ் மாநில காங்கிரசு கட்சியின் டெல்டா மாவட்ட தலைவர்களின் அவசர கூட்டம் என் தலைமையில் நடக்கிறது . அந்த கூட்டத்தில் காவிரி மேலாண்மை வாரியம் அமைக்க வலியுறுத்தி மேலும் அழுத்தம் கொடுக்கும் வகை யில் விவசாயிகளின் நியாயத்தை எடுத்துக் கூறும் வகையில் பல்வேறு போராட்டங்கள் , ஆர்ப்பாட்டங்கள் அறிவிக்க உள்ளோம் . 1 - ந் தேதி ( நாளை ) விவசாயிகளை சந்தித்து பேச உள்ளேன் . 2 - ந் தேதி சென்னை ஆட்சியர் அலுவலகம் முன்பு தமிழ் மாநில காங்கிரசு சார்பில் ஆர்ப்பாட்டம் நடைபெறும் . காவிரி பிரச்சனையில் பா . ஜனதா மற்றும் காங்கிரசு ஆகிய தேசிய கட்சிகளின் நிலை என்ன என்பது வெட்ட வெளிச்சமாகிவிட்டது . அதை விவசாயிகளும் , மக்களும் தெளிவாக புரிந்து கொண்டு அந்த கட்சிகளையும் அவற்றை சார்ந்துள்ள கட்சிகளையும் வருகிற தேர்தலில் மக்கள் எடை போடுவார்கள் . நீதிமன்ற அவமதிப்பு வழக்கு கடைசி நாள் தான் போட வேண்டும் . ஆனால் , அதையெல்லாம் தாண்டி தமிழக அரசின் செயல்பாடு மெத்தனமாக உள்ளது . எம் . பி . க்கள் ராஜினாமா செய்ய தயார் என்று கூறியிருப்பதற்கு அதிக முக்கியத்துவம் கொடுக்க வேண்டிய அவசியம் இல்லை . தமிழக ஆளும் கட்சியும் , எதிர்க்கட்சியும் , விவசாயிகள் சங்க பிரதிநிதிகள் என்று அனைத்து கட்சிகளையும் தமிழக அரசு டெல்லிக்கு அழைத்துச் சென்று ஆர்ப்பாட்டம் நடத்தினால்தான் காவிரி மேலாண்மை வாரியம் அமைக்கும் பிரச்சனையில் தீர்வு ஏற்படும் . தி . மு . க . மத்தியிலும் , மாநிலத்திலும் ஆட்சி பொறுப்பில் இருந்தபோதும் நானும் மத்திய மந்திரி சபையில் இடம் பெற்றிருந்தேன் . அப்போது காவிரி பிரச்சனையில் ஒத்த கருத்து ஏற்படவில்லை . அதை விவசாயிகள் பிரச்சனையாக பார்க்காமல் அரசியல் சாயத்துடன் பார்க்கப்பட்டது . அதனால் அப்போது தீர்வு ஏற்படவில்லை . ஆனால் , தற்போது உச்ச நீதிமன்றம் உத்தரவிட்ட பின்னரும் கூட்டாட்சி தத்துவத்தை மதிக்காமல் கர்நாடக அரசும் , மத்திய அரசும் செயல்படுகிறது . இது கண்டிக்கத்தக்கது " என்று அவர் கூறினார் .


இந்திய வலைகோல் பந்தாட்ட வீரர் வி . ஆர் . ரகுநாத் இன்னும் சில மாதங்களில் சர்வதேச போட்டிகளில் இருந்து ஓய்வு பெறுகிறேன் என்று அறிவித்துள்ளார் . கடந்தாண்டு நடைபெற்ற ரியோ ஒலிம்பிக் போட்டியில் பங்கேற்ற இந்திய அணியில் முக்கிய வீரர்களில் ஒருவராக ரகுநாத் திகழ்ந்தார் . இவர் சென்னையில் நடைபெற்று வரும் எம்சிசி - முருகப்பா கோப்பை வலைகோல் பந்தாட்டப் போட்டியில் பெங்களூரு ஹாக்கி அணிக்காக விளையாடி வருகிறார் . நேற்று செய்தியாளர்களை சந்தித்த அவர் கூறியதுஃ “அடுத்த சில மாதங்களில் சர்வதேச போட்டிகளில் இருந்து ஓய்வு பெறுவது என முடிவெடுத்து உள்ளேன் . தற்போதைய நிலையில் இளம் வீரர்களைக் கொண்ட இந்திய அணி சரியான திசையில் சென்று கொண்டிருப்பதாக நினைக்கிறேன் . அதனால் இந்திய அணிக்கு என்னுடைய சேவை தேவை என நினைக்கவில்லை . நான் ஓய்வு பெற வேண்டும் என இந்திய அணியின் பயிற்சியாளர் ரோலன்ட் ஓல்ட்மான்ஸ் கூறவில்லை . ஆனாலும் இதுதான் நான் ஓய்வு பெறுவதற்கான தருணம் என்பது தெளிவாக தெரிகிறது . நான் பக்குவப்பட்ட வீரராக இருப்பதால் சூழலைப் புரிந்துகொண்டு ஓய்வு பெற வேண்டும் . அதற்கு நான் மனதளவில் தயாராகிவிட்டேன்” என்று கூறினார் .


ஜெயலலிதா மரணமடைந்ததைத் தொடர்ந்து அதிமுக இரண்டாக உடைந்தது . சசிகலா மற்றும் ஓபிஎஸ் என இரு தரப்பினரும் தனித்தனியாக பிரிந்து செயல்பட்டு வருகின்றனர் . ஓபிஎஸ் தரப்பில் சசிகலா அதிமுக பொதுச் செயலாளாராக தேர்ந்தெடுக்கப்பட்டதுசெல்லாது என்றும் தாங்கள்தான் உண்மையான அதிமுக என்றும் அறிவிக்கக்கோரி தேர்தல் ஆணையத்திடம் மனு அளிக்கப்பட்டது . இதே போன்று சசிகலா தரப்பிலிருந்தும் தேர்தல் ஆணையத்திடம் அதிமுக பொதுச் செயலாளராக தேர்ந்தெடுக்கப்பட்டதற்கான ஆவணங்களை இணைத்து பதில் கடிதம் தாக்கல் செய்யப்பட்டுள்ளது . இதனிடையே ஆர் . கே . நகர் இடைத் தேர்தலில் போட்டியிடும் சசிகலா தரப்பு வேட்பாளர் தினகரன் மற்றும் ஓபிஎஸ் தரப்பு வேட்பாளர் மதுசூதனன் ஆகிய இருவரும் இரட்டை இலை சின்னத்தை தங்களுக்கே ஒதுக்க வேண்டும் என தேர்தல் ஆணையத்திடம் மனு அளித்துள்ளனர் . இந்நிலையில் இரு தரப்பு ஆதாரங்களையும் பரிசீலித்து தேர்தல் ஆணையம் இன்று முடிவெடுக்க உள்ளது . இன்று காலை 10.30 மணிக்கு சசிகலா மற்றும் ஓபிஎஸ் என இரு தரப்பினரும் தங்களது வழக்கறிஞர்களுடன் , டெல்லியில் தலைமை தேர்தல் ஆணையர் முன்பு ஆஜராகி விளக்கம் அளிக்க உள்ளனர் . தேர்தல் ஆணையம் எடுக்கும் முடிவைப் பொறுத்தே ஆர் , கே . நகர் தொகுதியில் போட்டியிடும் சசிகலா அல்லது ஓபிஎஸ் அணி வேட்பாளர்கள் இரட்டை இலை சின்னத்தைப் பெறுவார்கள் . ஒருவேளை இரு தரப்புக்கும் இரட்டை இலை சின்னத்தை ஒதுக்காமல் அதை முடக்கிவிட்டால் , அவர்கள் இருவரும் வெவ்வேறு சின்னங்களில்தான் போட்டியிட முடியும் .


தென்னாப்பிரிக்காவுக்கு எதிரான கடைசி ஒருநாள் போட்டியில் ஆஸ்திரேலிய வீரர் ஷான் மார்ஷ் சிக்ஸருக்கு அனுப்பிய பந்தை செக்யூரிட்டி ஒருவர் லாவகமாக கேட்ச் செய்த வீடியோ சமூக வலைதளங்களில் வைரலாகி கிரிக்கெட் ரசிகர்களை கவர்ந்துள்ளது . தென்னாப்பிரிக்க அணி ஆஸ்திரேலியாவில் சுற்றுப்பயணம் செய்து ஆடிவருகிறது . மூன்று ஒருநாள் போட்டிகள் கொண்ட தொடரை 2 - 1 என தென்னாப்பிரிக்க அணி வென்றுவிட்டது . இன்னும் ஒரே ஒரு டி20 போட்டி மட்டுமே எஞ்சியுள்ளது . மூன்றாவது மற்றும் கடைசி ஒருநாள் போட்டி நேற்று நடந்தது . இந்த போட்டியில் முதலில் பேட்டிங் செய்த தென்னாப்பிரிக்க அணியின் முதல் மூன்று விக்கெட்டுகள் தொடக்கத்திலேயே சரிந்துவிட்டாலும் , நான்காவது விக்கெட்டுக்கு ஜோடி சேர்ந்த டுபிளெசிஸ் மற்றும் டேவிட் மில்லர் ஜோடி அபாரமாக ஆடி ரன்களை குவித்தது . இருவரும் சிறப்பாக ஆடி சதமடித்தனர் . நான்காவது விக்கெட்டுக்கு இந்த ஜோடி 252 ரன்களை குவித்தது . டுபிளெசிஸ் மற்றும் மில்லரின் சதத்தால் தென்னாப்பிரிக்க அணி 50 ஓவர் முடிவில் 320 ரன்களை குவித்தது . 321 ரன்கள் என்ற இலக்குடன் களமிறங்கிய ஆஸ்திரேலிய அணியும் முதல் மூன்று விக்கெட்டுகளை சொற்ப ரன்களுக்கு இழந்தது . ஃபின்ச் , லின் , டிராவிஸ் ஹெட் ஆகிய மூவரும் தொடக்கத்திலேயே ஆட்டமிழந்தனர் . எனினும் ஷான் மார்ஷ் மற்றும் மார்கஸ் ஸ்டோய்னிஸ் ஆகிய இருவரும் அணியை சரிவிலிருந்து மீட்டனர் . எனினும் இந்த பார்ட்னர்ஷிப் நீடிக்கவில்லை . ஸ்டோய்னிஸ் 63 ரன்களில் ஆட்டமிழக்க , அபாரமாக ஆடி சதமடித்த ஷான் மார்ஷ் 106 ரன்களில் ஆட்டமிழந்தார் . ஷான் மார்ஷ் ஆட்டமிழந்ததுமே ஆஸ்திரேலிய அணியின் நம்பிக்கை தகர்ந்துவிட்டது . எனினும் அலெக்ஸ் கேரியும் மேக்ஸ்வெல்லும் ஆஸ்திரேலிய அணியை வெற்றியை நோக்கி அழைத்து செல்வார்களா என்று எதிர்பார்த்திருந்த ரசிகர்களுக்கு ஏமாற்றமே மிஞ்சியது . இதையடுத்து 50 ஓவர் முடிவில் ஆஸ்திரேலிய அணியால் 280 ரன்கள் மட்டுமே எடுக்க முடிந்தது . இதையடுத்து 40 ரன்கள் வித்தியாசத்தில் வெற்றி பெற்ற தென்னாப்பிரிக்க அணி , ஒருநாள் தொடரை 2 - 1 என வென்றது . இந்த போட்டியில் ஆஸ்திரேலிய அணியின் இன்னிங்ஸின்போது டுவைன் பிரிடோரியஸ் வீசிய 30வது ஓவரில் ஒரு பந்தை ஷான் மார்ஷ் சிக்ஸருக்கு அனுப்பினார் . அதை பாதுகாப்பு பணியில் ஈடுபட்டிருந்த செக்யூரிட்டி ஒருவர் லாவகமாக கேட்ச் செய்தார் . எனினும் கேட்ச் செய்தபிறகு பேலன்ஸ் செய்யமுடியாமல் கீழே விழுந்தார் . ஆனால் பந்தை விடவில்லை . அவர் பிடித்த அருமையான கேட்ச்சின் வீடியோ சமூக வலைதளங்களில் உலா வருகிறது . செக்யூரிட்டியின் கேட்ச் , கிரிக்கெட் ரசிகர்களை கவர்ந்துள்ளது . அந்த செக்யூரிட்டிக்கு பேட்டிங் ஆட தெரிந்தால் , பேசாமல் அவருக்கு ஒரு ஜெர்சியை கொடுத்து மைதானத்திற்குள் அனுப்பலாம் என்றும் இன்னும் பலவாறும் ரசிகர்கள் கருத்துகளை பதிவிட்டு வருகின்றனர் .


ஆட்சி கலையாமல் முழுமையாக உங்கள் பதவியை காப்பற்றிக்கொள்ள வேண்டுமேன்றால் என்றால் எங்கள் பக்கம் வந்துவிடுங்கள் என்று ஈபிஎஸ் - ஓபிஎஸ் தரப்பு எம்எல்ஏக்களுக்கு தினகரன் யோசனை தெரிவித்தார் . ஜெயலலிதா மறைந்த பிறகு ஆர்கே நகருக்கு இடைத்தேர்தல் கடந்த 21 - ஆம் தேதி நடைபெற்றது . இந்த தேர்தலில் ஆளும் கட்சி , எதிர்க்கட்சிகளை ஓரங்கட்டிய தினகரன் சுயேச்சையாக குக்கர் சின்னத்தில் போட்டியிட்டு வெற்றி பெற்றார் . இன்றைய தினம் மதியம் 1.30 மணிக்கு தினகரன் எம்எல்ஏவாக பதவியேற்றார் . அவருக்கு சபாநாயகர் தனபால் பதவிப்பிரமாணம் செய்து வைத்தார் . தினகரனுக்கு கைக்குலுக்கி வாழ்த்து தெரிவித்தார் . தினகரன் பதவியேற்பின்போது தகுதி நீக்கம் செய்யப்பட்ட எம்எல்ஏக்கள் 18 பேர் உடனிருந்தனர் . இதனையடுத்து செய்தியாளர்களை சந்தித்த தினகரன் கூறியதாவது ; எம்எல்ஏக்களும் , அமைச்சர்களும் மனதளவில் எங்கள் பக்கம் உள்ளனர் . ஆர்கே நகர் தோல்வி பதற்றத்தால் ஈபிஎஸ் , ஓபிஎஸ் ஆகியோர் நிர்வாகிகளை நீக்குவது போன்ற செயல்களில் ஈடுபட்டுள்ளனர் . பதவிக்காக 5 அல்லது 6 பேரின் சுயநலத்துக்கு துணை போக வேண்டாம் . ஆட்சி கலையாமல் முழுமையாக உங்கள் பதவியை காப்பற்றிக்கொள்ள வேண்டுமேன்றால் என்றால் எங்கள் பக்கம் வந்துவிடுங்கள் என்று ஈபிஎஸ் - ஓபிஎஸ் தரப்பு எம்எல்ஏக்களுக்கு தினகரன் யோசனை தெரிவித்தார் . ஏற்றிவிட்ட ஏணியை எட்டி உதைத்துவிட்டு மேலே ஏறிய , இந்த துரோகிகளின் ஆட்சி இன்னும் 2 மாதங்களில் கவிழ்ந்து விடும் . கட்டாயம் கவிழ்த்து விடுவேன் , ஆட்சி கலையாமல் இருக்க எங்கள் பக்கம் வந்துவிடுங்கள் . ஸ்லீப்பர் செல்கள் சட்டசபை வாக்கெடுப்பின் போது வெளியே வருவர் . தொடர்ந்து பேசிய தினகரன் , சின்னம்மா தலைமையில் செயல்படுவதுதான் உண்மையான அதிமுக . தொண்டர்கள் எங்கள் பக்கம் தான் உள்ளனர் . வருங்காலத்தில் சரித்திரத்தில் நல்ல பெயரை எடுக்க பாருங்கள் . கட்சிக்கு கலங்கம் ஏற்படுத்தியவர்களே மற்றவர்களை கட்சியை விட்டு நீக்குகிறார்கள் . ஆர் . கே . நகரில் தோல்வியடைந்தவுடன் என்ன செய்வதென்று தெரியாமல் , எதை எதையோ செய்கிறார்கள் . சரித்திரத்தில் நல்ல பெயர் எடுக்க முயற்சி செய்யுங்கள் . இனியும் திருந்தவில்லை என்றால் , எதிர்காலத்தில் துரோகத்திற்கான எம்பளம் என்று ஒன்று உருவாக்கினால் , அதில் உங்களது இருக்கும் என எச்சரித்தார் .


தமிழகத்தில் மாநகராட்சி , நகராடசி , பேரூராட்சி பகுதிகளில் வாடகைதாரர் குடியிருப்புக்கு 100 சதவீதம் அளவுக்கு உயர்த்தப்பட்ட சொத்துவரியை 50 சதவீதமாக குறைத்து தமிழக அரசு உத்தரவிட்டுள்ளது . தமிழ்நாட்டில் 1998 - ம் ஆண்டுக்கு பிறகு பெருநகர சென்னை மாநகராட்சி மற்றும் பிற மாநகராட்சிகள் , நகராட்சிகள் மற்றும் பேரூராட்சிகளில் சொத்து வரி உயர்த்தப்படவில்லை . இது தொடர்பான வழக்கை விசாரித்த சென்னை உயர்நீதிமன்றம் கடந்த 17 - ந்தேதி 2 வாரங்களுக்குள் சொத்து வரிகளை உயர்த்த முடிவு எடுக்குமாறு தமிழக அரசுக்கு உத்தரவிட்டது . அதைத் தொடர்ந்து சொத்து வரியை உயர்த்த தமிழக அரசு முடிவு செய்தது . தமிழ்நாட்டில் உள்ள பெருநகர சென்னை மாநகராட்சி மற்றும் பிற மாநகராட்சிகள் , நகராட்சிகள் மற்றும் பேரூராட்சிகளில் சொத்து வரி பொது சீராய்வை 2018 - 19 - ம் ஆண்டின் முதலாவது அரையாண்டு முதல் , நகராட்சி நிர்வாகம் மற்றும் குடிநீர் வழங்கல் துறை அரசாணைப்படி , உரிமையாளர் குடியிருப்புகளுக்கு 50 சதவீதத்திற்கு மிகாமலும் , வாடகைதாரர் குடியிருப்புகளுக்கு 100 சதவீதத்திற்கு மிகாமலும் , குடியிருப்பு அல்லாத கட்டிடங்களுக்கு 100 சதவீதத்திற்கு மிகாமலும் மேற்கொள்ள அரசாணை வெளியிடப்பட்டது . இதற்கு கடும் எத்ர்ப்பு எழுந்தது . வாடகைதாரர் குடியிருப்புகளுக்கு 100 சதவீதத்திற்கு மிகாமல் சொத்து வரி சீராய்வு செய்தது குறித்து பொதுமக்கள் , பல்வேறு குடியிருப்பு பொது நலச்சங்கங்கள் , பல்வேறு நல அமைப்புகள் இதனை உடனடியாக குறைக்க வேண்டும் என கோரிக்கை விடுத்திருந்தனர் . இதனிடையே பொது மக்களின் கோரிக்கைகளை அரசு கனிவுடன் பரிசீலித்து , சென்னை மாநகரம் மற்றும் பிற நகர் பகுதிகளில் பல்வேறு குடியிருப்புகளில் வசிக்கும் வாடகைதாரர்களுக்கு கூடுதல் நிதி சுமை இருக்கும் என்பதாலும் , வாடகை குடியிருப்புகளுக்கான வரி உயர்வு 100 சதவீதத்திலிருந்து 50 சதவீதமாக குறைத்து உத்தரவிட்டுள்ளது . இதன் மூலம் உரிமையாளர் குடியிருப்பு மற்றும் வாடகைதாரர் குடியிருப்பு இரண்டிற்கும் சொத்து வரி ஒரே விகிதத்தில் அதாவது 50 சதவீதத்திற்கு மிகாமல் இருக்கும் என தமிழக அரசு தெரிவித்துள்ளது .


’MeToo ' விவகாரம் சூடுபிடித்தபிறகு , அதற்காக போராடும் நடிகைகளுக்கு படங்களில் வாய்ப்பளிக்காமல் திட்டமிட்டு தவிர்க்கிறார்கள் . அத்தோடு வலைதளங்கள் மூலமாக கொலைமிரட்டல் வரை வருகிறது என்கிறார் . முன்னணி மலையாள நடிகைகளில் ஒருவரான பார்வதி . மலையாள திரையுலகில் முன்னணி நடிகைகளில் ஒருவர் பார்வதி . தமிழில் ' பூ’ திரைப்படத்தின் மூலம் திரைத்துறைக்கு அறிமுகமானவர் . மலையாளத்தில் ஏராளமான சூப்பர்ஹிட் படங்களில் நடித்துள்ள இவர் தமிழில் ‘மரியான்’ , சென்னையில் ஒரு நாள்’ , ’உத்தம வில்லன்’ ஆகிய படங்களில் நடித்து உள்ளார் . மலையாள நடிகை பாவனாவைக் கடத்தி பாலியல் பலாத்காரம் செய்யப்பட்ட வழக்கில் அந்த நடிகைக்கு ஆதரவாகவும் , நடிகர் திலீப்புக்கு எதிராகவும் பார்வதி பேசி வருகிறார் . மலையாள நடிகர் சங்கத்தில் திலீப்பை சேர்த்த மோகன்லாலையும் கண்டித்தார் . இதையொட்டி மலையாள ஹீரோக்கள் இவரைத்திட்டமிட்டு புறக்கணிக்க ஆரம்பித்தனர் . இதுகுறித்து ஓப்பனாகப் பேசிய பார்வதி , “நடிகைகள் பாதுகாப்புக்காக மலையாள திரைப்பட பெண்கள் கூட்டமைப்பை உருவாக்கினோம் . அதன்பிறகு எனக்கும் அந்த அமைப்பில் இருக்கும் மற்ற நடிகைகளுக்கும் புதிய படங்களில் நடிக்க வாய்ப்பு தராமல் ஒதுக்குகிறார்கள் . பாலிவுட்டில் மீ டூவில் பாலியல் புகார் கூறிவரும் நடிகைகளுக்குக் கூட படவாய்ப்புகள் அளிக்கின்றனர் . தயாரிப்பாளர்களும் இயக்குநர்களும் புதிய படங்களில் அவர்களை ஒப்பந்தம் செய்கின்றார்கள் . ஆனால் , கேரளாவில் அப்படி இல்லை . இங்கு கதாநாயகர்களை கடவுளாகப் பார்க்கின்றனர் . நடிகர்களின் ரசிகர் மன்றங்கள் குண்டர்கள் மன்றமாக மாறி இருக்கிறது . அவர்கள் சமூக வலைதளங்களில் எனக்கும் மற்ற நடிகைகளுக்கும் கொலை மிரட்டல் , பாலியல் மிரட்டல்கள் விடுக்கின்றனர் . தினமும் அச்சத்திலேயே இருக்கிறோம் . நிறைய வெற்றிப்படங்களில் நடித்துள்ள எனக்கு ஒரு வருடமாக படங்கள் இல்லை” என்று வேதனையுடன் தெரிவித்திருக்கிறார் .


விரைவில் அரசியலுக்கு வர உள்ள நடிகர் ரஜினிகாந்தை தமிழக அமைச்சர் ஆர் . பி உதயகுமார் புகழ்ந்து தள்ளியிருப்பது ரஜினி ரசிகர்களையே ஆச்சரியப்பட வைத்துள்ளது . சிஸ்டம் சரியில்லை என்று கூறி அரசியலுக்கு வர உள்ள ரஜினி அவ்வப்போது தமிழக அரசின் சில திட்டங்களையும் பாராட்டி வருகிறார் . எதற்கெடுத்தாலும் போராட்டம் கூடாது என்கிற ரஜினியின் பேட்டியை அ . தி . மு . கவின் அதிகாரப்பூர்வ நாளேடான நமது அம்மா புகழ்ந்து தள்ளியது . தொடர்ந்து தமிழக கல்வித்துறை மற்ற மாநிலங்களை காட்டிலும் மிகச்சிறப்பாக உள்ளதாக ரஜினி பேட்டி அளித்தார் . ரஜினியின் இந்த பேட்டிக்கு பள்ளிக்கல்வித்துறை அமைச்சர் செங்கோட்டையன் நன்றி தெரிவித்தார் . மேலும் அனைத்து தொலைக்காட்சிகளையும் செங்கோட்டையனே தொடர்பு கொண்டு ரஜினிக்கு தான் நன்றி சொன்னதை ஒளிபரப்புமாறு கேட்டுக் கொண்டார் . இந்த நிலையில் தான் ரஜினி , சென்னை – சேலம் பசுமை வழிச்சாலை திட்டத்திற்கு ஆதரவாகவும் பேசினார் . அ . தி . மு . க – பா . க தவிர அனைத்து கட்சிகளும் எதிர்க்கும் ஒரு திட்டத்தை ரஜினி ஆதரித்த உடன் தமிழக வருவாய்த்துறை அமைச்சர் ஆர் . பி . உதயகுமாருக்கு தலைகால் புரியவில்லை . ரஜினி ஆதரித்ததால் இனி பசுமை வழிச்சாலை திட்டம் சூப்பர் ஸ்டார் திட்டம் என்றெல்லாம் உணர்ச்சிவசப்பட்டு உதயகுமார் பேசியிருந்தார் . இந்த நிலையில் மதுரை மாவட்டம் முழுவதும் தமிழக அரசின் சாதனைகளை விளக்கி உதயகுமார் சைக்கிள் பயணம் மேற்கொண்டு வருகிறார் . அந்த வகையில் , மதுரை பேரையூருக்கு உதயகுமாரின் சைக்கிள் பேரணி வந்தது . அங்கு செய்தியாளர்களிடம் பேசிய உதயகுமார் , ரஜினி போன்ற நல்லவர்கள் நல்லவிதமாக எங்கள் திட்டங்களை பேசி வருகின்றனர் . இதன் மூலம் எங்கள் ஆட்சிக்கும் கட்சிக்கும் நல்ல பெயர் கிடைத்துள்ளது . ரஜினி ஒரு மாபெரும் மனிதர் . அவர் நல்லவர் , வல்லவர் , நாலும் தெரிந்தவர் . அவர் பசுமை வழிச்சாலை திட்டத்தை பாராட்டியிருப்பது மகிழ்ச்சி அளிக்கிறது . இவ்வாறு உதயகுமார் கூறினார் . ரஜினியை அ . தி . மு . க அமைச்சர் ஒருவர் இந்த அளவிற்கு புகழ்ந்துள்ளது ரஜினி ரசிகர்களையே ஆச்சரியப்பட வைத்துள்ளது .


ஆஸ்திரேலியா பாகிஸ்தான் அணிகளுக்கு இடையேயான டெஸ்ட் தொடரில் நடந்த வாக்குவாதங்கள் மற்றும் ஆஸ்திரேலிய வீரர்களின் நடவடிக்கை குறித்து பாகிஸ்தான் கேப்டன் சர்ஃப்ராஸ் அகமது பகிர்ந்துள்ளார் . ஆஸ்திரேலியா மற்றும் பாகிஸ்தான் அணிகளுக்கு இடையேயான 2 போட்டிகள் கொண்ட டெஸ்ட் தொடரை பாகிஸ்தான் அணி 1 - 0 என வென்றது . பொதுவாக ஆஸ்திரேலிய வீரர்கள் எதிரணி வீரர்களை மனரீதியாக தாக்கி , அதன்மூலம் வீழ்த்த முயல்வர் . அதற்காக சில வார்த்தைகளை உதிர்ப்பது , வேண்டுமென்றே சீண்டுவது , கிண்டலடிப்பது போன்ற செயல்களில் ஈடுபடுவர் . இதுபோன்ற ஸ்லெட்ஜிங்கில் ஈடுபடுவதில் ஆஸ்திரேலிய வீரர்களுக்கு நிகர் அவர்களே . வேறு எந்த அணியினரும் இந்த விஷயத்தில் ஆஸ்திரேலிய வீரர்களை நெருங்கக்கூட முடியாது . வெற்றிக்காக என்ன வேண்டுமானாலும் செய்வர் . ஆனால் பந்தை சேதப்படுத்திய விவகாரத்தில் ஸ்மித் மற்றும் வார்னர் ஆகிய முக்கியமான வீரர்கள் தடையில் இருப்பது அந்த அணியை கடுமையாக பாதித்துவிட்டது . தற்போது டிம் பெய்ன் தலைமையிலான ஆஸ்திரேலிய அணி பெரிதாக சோபிக்கவில்லை . ஆஸ்திரேலிய அணிக்கான அந்த துடிப்பும் வேகமும் வெற்றி தீவிரமும் முன்புபோல் இல்லை . இது பொதுவாக இதுவரை இருந்த ஆஸ்திரேலிய அணியை போலவே இல்லை என்று கூறலாம் . ஆனால் அந்த அணியின் ஸ்லெட்ஜிங் எந்த வகையில் இருக்கிறது என்று பாகிஸ்தான் கேப்டன் சர்ஃப்ராஸ் அகமது பகிர்ந்துள்ளார் . ஆஸ்திரேலியாவுக்கு எதிரான டெஸ்ட் தொடரை 1 - 0 என வென்றபிறகு செய்தியாளர்களிடம் பேசிய சர்ஃப்ராஸ் அகமதுவிடம் ஆஸ்திரேலிய அணியின் ஸ்லெட்ஜிங் குறித்தும் அந்த அணியின் நடவடிக்கைகளில் மாற்றம் இருக்கிறதா என்றும் கேள்வி எழுப்பப்பட்டது . அதற்கு பதிலளித்த பாகிஸ்தான் கேப்டன் சர்ஃப்ராஸ் அகமது , பழைய ஆஸ்திரேலிய அணியைப் போல பெரிய சம்பவங்களோ வார்த்தை பரிமாற்றங்களோ பெரிய சர்ச்சைகளோ இல்லை . ஆனால் முற்றிலும் இல்லை என்று கூறிவிட முடியாது . ஆஸ்திரேலிய அணியின் ஸ்பின்னர் நாதன் லயன் ரொம்ப பேசுகிறார் . துபாயில் நடந்த முதல் டெஸ்டில் பாகிஸ்தான் அணியை சுழல் பந்திலேயே காலி செய்வேன் என்று கூறினார் . பின்னர் இரண்டாவது போட்டியில் என்னிடம் அணிக்காக ஆடுகிறாயா ? அல்லது உன் சதத்துக்காக ஆடுகிறாயா ? என்று கேட்டு சீண்டினார் . நாங்களும் அமைதியாக இருக்கவில்லை ; அவ்வப்போது பதிலடிகளை கொடுத்தோம் . லயனின் பந்தில் சிக்ஸர் அடித்து விட்டு , உன் இடத்தில் நான் இருந்தால் பேட்ஸ்மேன் மற்றொரு சிக்ஸர் அடிக்கவேண்டும் என்று விரும்புவேன் என்று லயனிடம் கூறியதாகவும் சர்ஃப்ராஸ் தெரிவித்தார் .


வெஸ்ட் இண்டீஸுக்கு எதிரான டெஸ்ட் போட்டியில் இந்திய அணியின் இரண்டாவது இன்னிங்ஸின்போது பிரித்வி ஷா செய்த செயல் , 1999ல் சச்சின் செய்த செயலை நினைவுபடுத்தியது . அபார திறமையைக் கொண்ட வீரராக திகழும் பிரித்வி ஷா , மாடர்ன் சச்சின் என்று அழைக்கப்படுகிறார் . தனது அசாத்திய பேட்டிங் திறமையால் வெஸ்ட் இண்டீஸுக்கு எதிராக சிறப்பாக ஆடிய பிரித்வியை சச்சினுடனும் சேவாக்குடனும் லாராவுடனும் பல முன்னாள் வீரர்கள் ஒப்பிடுகின்றனர் . இளம் வயதில் இந்திய அணியில் இடம்பிடித்தது , அபார பேட்டிங் திறமை , உயரம் என பிரித்வியிடம் உள்ள அனைத்துமே சச்சினை நினைவுபடுத்துகிறது . இந்நிலையில் , பிரித்வி ஷாவின் செயல் ஒன்றும் சச்சின் டெண்டுல்கரை நினைவுபடுத்தியுள்ளது . ஹைதராபாத்தில் நடந்த இரண்டாவது டெஸ்ட் போட்டியில் 10 விக்கெட்டுகள் வித்தியாசத்தில் வெற்றி பெற்ற இந்திய அணி தொடரை 2 - 0 என வென்றது . இந்த போட்டியில் , 72 ரன்கள் என்ற எளிய இலக்குடன் இந்திய அணி இரண்டாவது இன்னிங்ஸை ஆடியது . அப்போது , ஹோல்டர் வீசிய 5வது ஓவரின் முதல் பந்தை ஷார்ட் பிட்ச்சாக வீசினார் . அந்த பந்து பவுன்சாகும் என்று கருதிய பிரித்வி , பந்தை விடும் விதமாக குனிந்தார் . ஆனால் பந்து அவர் எதிர்பார்த்த அளவிற்கு எழும்பாமல் நல்ல லென்த்தில் வந்ததால் பிரித்வியின் கையில் பட்டது . இந்த பந்து ஸ்டம்பில் படும் லென்த்தில் சென்றதால் ஹோல்டர் அப்பீல் செய்தார் . ஆனால் அம்பயர் அவுட்டில்லை என்று கூறிவிட்டார் . இதையடுத்து அம்பயரின் முடிவு ரிவியூ செய்யப்பட்டது . அதில் , பந்து ஸ்டம்பின் மேல் இருக்கும் ஸ்டிக்கின் மேல்பகுதியில் படுவதுபோல் காட்டியதால் , அம்பயரின் முடிவுக்கே விட்டுவிட்டார் மூன்றாவது அம்பயர் . களத்தில் இருந்த அம்பயர் அவுட்டில்லை என்று கூறியதால் , பிரித்வி ஷா தப்பித்தார் . அதற்காக ஹோல்டரிடம் மன்னிப்பு கேட்டார் கள நடுவர் இயன் குட் . ஹோல்டரின் பந்திற்கு பிரித்வி ஷா குனிந்தது , 1999ல் அடிலெய்டில் நடந்த ஆஸ்திரேலியாவுக்கு எதிரான டெஸ்டில் சச்சின் டெண்டுல்கரின் செயலை நினைவுபடுத்தியது . அந்த போட்டியில் கிளென் மெக்ராத் வீசிய பந்து பவுன்சாகும் என்று கணித்து சச்சின் குனிய , பந்து சச்சின் மேல் பட்டது . அதற்கு மெக்ராத் அப்பீல் செய்ய , அம்பயர் நீண்டநேரம் யோசித்துவிட்டு அவுட் கொடுத்துவிட்டார் . ரன்னே எடுக்காமல் சச்சின் வெளியேறினார் . சச்சின் கணித்த அளவிற்கு பந்து எழும்பாததே அதற்கு காரணம் . இந்த இரண்டிற்கும் ஒரே வித்தியாசம் என்னவென்றால் , அந்த நிகழ்வில் சச்சின் அவுட்டாகிவிட்டார் . தற்போது பிரித்வி ஷா அவுட்டாகவில்லை . அப்போதெல்லாம் ரிவியூ முறை கிடையாது என்பது குறிப்பிடத்தக்கது .


சூப்பர் ஸ்டார் ரஜினிகாந்த் வரும் 12 ஆம் தேதி பிறந்த நாளை கொண்டாட உள்ளார் . இதற்கான ஏற்பாடுகளில் அவரது ரசிகர்கள் தீவிரமாக ஈடுபட்டுள்ளனர் . இந்நிலையில் தமிழகம் முதலமைச்சரை இழந்து தவித்து வரும் நிலையில் பிறந்த நாள் கொண்டாட வேண்டாம் என ரஜினி தனது ரசிகர்களுக்கு அன்பு கட்டளை இட்டுள்ளார் . கடந்த 90களில் திரையுலகினர் ரஜினியை ஜெயலலிதாவுக்கு எதிராக கொம்பு சீவி விட்டனர் . அப்போதிருந்தே ஜெவுக்கும் ரஜினிக்கும் ஏழாம் பொருத்தமாகவே இருந்தது . பின்னர் 1996 ஆம் ஆண்டு நடைபெற்ற சட்டமன்றத் தேர்தலில் ஜெவுக்கு எதிராக ரஜினி குரல் கொடுத்ததால் திமுக வெற்றி பெற்று ஆட்சி அமைத்தது . அதன் பின்னர் ஜெ ரஜினி இடையே பிளவு மேலும் அதிகரித்தது . ஆனால் ரஜினிக்கு பின்னாளில் அவரது குடும்பத்தில் ஏற்பட்ட பிரச்சனையை முதலமைச்சர் ஜெ தீர்த்துவைத்ததாக கூறப்படுகிறது . இதனையடுத்து ஜெமீது ரஜினிக்கு தனிப் பாசமே உண்டானது எனச் சொல்லலாம் . இதன் பின்னர் ஜெ ரஜினி இடையே பரஸ்பரம் அன்பும் , நட்பும் உருவானது . பிறந்தநாள் உள்ளிட்ட தினங்களில் ஒருவருக்கு ஒருவர் வாழ்த்துத் தெரிவித்துக் கொண்டனர் . கடந்த 6ம் தேதி மறைந்த ஜெயலலிதாவின் உடலுக்கு குடும்பத்தினருடன் அஞ்சலி செலுத்திய ரஜினி அவரது உடலைப் பார்த்து கண் கலங்கினார் . இந்நிலையில் நாடே துக்கத்தில் இருக்கும் போது வரும் 12 ஆம் தேதி தனது பிறந்த நாளை கொண்டாட வேண்டாம் என ரசிகர்களுக்கு ரஜினி அன்பு கட்டளை பிறப்பித்துள்ளார் . ரஜினியின் இந்த செயல் ரசிகர்களிடையே நெகிழ்ச்சியை ஏற்படுத்தியுள்ளது ,


தளபதி விஜய் நடிப்பில் அட்லீ இயக்கத்தில் தேனாண்டாள் நிறுவனம் தயாரித்துள்ள மெர்சல் படம் உலகம் முழுவதும் தீபாவளி சரவெடியாக வெளிவர உள்ளது . இந்த படம் ரசிகர்களிடையே பெரும் எதிர்பார்ப்பை ஏற்படுத்தி உள்ளது . ரசிகர்களும் பேனர் , போஸ்டர் என அமர்களப்படுத்தி வருகின்றனர் . ஏற்கனவே டைட்டில் பிரச்சனை , கேளிக்கை வரி பிரச்சனை என சிக்கி சின்னாபின்னமான நிலையில் விஜயின் அரசியல் பிரவேசம் குறித்து பல்வேறு பன்ச் வசனத்தோடு பேனர் கட்டவுட் வைத்துள்ளனர் மதுரை ரசிகர்கள் . மெர்சல் டீசரில் ' இளைய தளபதி ' என்ற அடைமொழிக்கு பதிலாக ' தளபதி ' விஜய் எனும் அடைமொழியுடன் வந்தது . இது இந்திய அரசியலை பேசப்போகும் படமாக இருக்கும் என யூகிக்கப்பட்டது . " நீ பற்ற வைத்த நெருப்பு ஒன்று பற்றி எரிய உன்னைக் கேட்கும் . நீ விதைத்த வினையெல்லாம் உன்னை அறுக்க காத்திருக்கும் " என அதே டீசரில் விஜய் பேசுவதால் ரசிகர்களிடம் எதிர்பார்ப்பு நிலவியது . தமிழக அரசியலில் அனல் பறக்கும் சூழ்நிலையில் ' ஆளப்போறான் தமிழன் ' பாடலும் விஜய் அரசியலுக்கு வர அடித்தளமிட்டுள்ளார் என்ற விமர்சனங்கள் வெளியானது . இந்த விமர்சனம் மட்டும் பத்தாது எங்கள் இளையதளபதியே தளபதி என தனது அடைமொழியை மாற்றிவிட்டார் . நாங்களும் இப்போது களத்தில் குதித்துவிட்டோம் என மதுரையை சேர்ந்த ரசிகர்கள் மெர்சல் போஸ்டர் ஒன்றை தயாரித்து வெளியிட்டுள்ளனர் . அதில் " சட்டமன்றம் ஏங்குகிறது , பாராளுமன்றம் பதறுகிறது " என்ற வாசகம் இடம்பெற்றுள்ளது . இதனால் இந்த போஸ்டர் அந்த பகுதிகளில் பரபரப்பை ஏற்படுத்தியுள்ளது .


2003ல் தமிழகத்தில் லாட்டரிக்கு தடை விதிக்கப்பட்ட நிலையில் , கர்நாடகாவிலும் இவரது சாம்ராஜ்யம் பரவியது . சிக்கிம் உள்ளிட்ட வடகிழக்கு மாநிலங்களிலும் இவருக்கு ஆதிக்கம் உண்டு தமிழகம் மட்டுமின்றி கர்நாடகா , கேரளா , மேற்கு வங்கம் , சிக்கிம் , அருணாச்சல பிரதேசம் , மேகாலயா , பஞ்சாப் என பல மாநிலங்களில் தனது கள்ள லாட்டரி சாம்ராஜ்ஜியத்தை விரிவுபடுத்தினார் மார்ட்டின் . லாட்டரியின் மூலம் ஹவாலா பணத்தையும் , கருப்புப் பணத்தையும் வெள்ளையாக மாற்றுவது , வருமானவரி முறைகேடுகள் என்று சகலவிதமான பொருளாதாரக் குற்றங்களிலும் ஈடுபட்டுவந்தார் மார்ட்டின் . அதற்காகவே லாட்டரி மட்டுமின்றி ரியல் எஸ்டேட் உள்ளிட்ட பல்வேறு தொழில் நிறுவனங்களையும் தொடங்கி மிகப் பெரிய சாம்ராஜ்ஜியத்தையே கட்டியமைத்து நடத்திவருகிறார் . மார்ட்டின் குழுமங்களின் மொத்த சொத்துமதிப்பு சுமார் ரூ . 7 , 000 கோடியைத் தாண்டும் . லீமாவின் கணவர் மார்ட்டினின் லாட்டரி முறைகேடுகள் மற்றும் பொருளாதாரக் குற்றங்களுக்காக அவர் மீது பல்வேறு மாநிலங்களில் வழக்குகள் உள்ளன . குறிப்பாக கேரளாவில் மட்டும் 32 வழக்குகள் சி . பி . ஐ - யால் விசாரிக்கப்பட்டு வருகின்றன . உதாரணமாக , 2000 - ம் ஆண்டு கேரளத்தில் நடந்த லாட்டரி மோசடியின் மூலம் சிக்கிம் மாநில அரசை சுமார் ரூ . 4500 கோடி மோசடி செய்து ஏமாற்றியதாக மார்ட்டினின் மீது வழக்கு உள்ளது . 1990 - களில் அ . தி . மு . க . அரசுடன் இணக்கமான உறவைப் பேணி தனது லாட்டரி மற்றும் ரியல் எஸ்டேட் தொழிலை வெற்றிகரமாக நிலைநாட்டிக் கொண்ட மார்ட்டின் , பின்னர் கருணாநிதி ஆட்சிக்கு வந்தவுடன் தனது விசுவாசத்தை இடம் மாற்றிக் கொண்டார் . பின்னர் 2001 - ல் மீண்டும் அ . தி . மு . க ஆட்சிக்கு வந்ததும் பேரம் படியவில்லை . இதையடுத்து தான் 2003 - ம் ஆண்டு தமிழகத்தில் லாட்டரி விற்பனை தடை செய்யப்பட்டது . கடந்த 2007 - ம் ஆண்டு லாட்டரி விற்பனைக்கு கர்நாடக மாநில அரசு தடை விதித்தது . ஆனாலும் , மாநில அரசின் மூத்த அதிகாரிகளின் உதவியுடன் சட்டவிரோதமாக லாட்டரி விற்பனை நடந்து வந்தது . 2011ல் அதிமுக ஆட்சிக்கு வந்ததும் , நிலமோசடி வழக்கில் , மார்ட்டின் கைது செய்யப்பட்டார் . அதிமுக ஆட்சியில் மார்ட்டின் மீது வழக்குகள் தொடுக்கப் பட்டது . மார்ட்டின் மீது 13 வழக்கு போடப்பட்டது . 7 மாதம் சிறைக்குப் பின் ஜாமீன் பெற்ற மார்ட்டின் , கடைசியாக , கொடுமுடியில் தடை செய்யப்பட்ட லாட்டரி சீட்டு விற்பனை தொடர்பாக பதிவான வழக்கில் , கொடுமுடி காவல் நிலையத்தில் ஆஜராகி கையெழுத்திட வேண்டும் என்று நிபந்தனை ஜாமீன் பெற்றார் . 2011 - ம் ஆண்டு கருணாநிதி வசனத்தில் உருவான ‘இளைஞன்’ திரைப்படத்தை மார்ட்டின் தான் தயாரித்தார் . வசனம் எழுதியதற்காக கருணாநிதிக்கு வழங்கப்பட்ட சம்பளம் ரூ . 45 லட்சம் . இவ்வாறு தொடக்கம் முதலே தனது கள்ள லாட்டரி தொழிலை நடத்த அரசியல் கட்சிகளுடன் இணக்கமான உறவைப் பேணி வந்தவர் தான் மார்ட்டின் . இந்த வகையில் , தனது கல்வி வியாபாரத்தை பெருக்கிக் கொள்வதற்காகவே பாரிவேந்தர் பச்சமுத்துவின் இந்திய ஜனநாயக கட்சியில் சென்ற நாடாளுமன்ற தேர்தலின் போது மார்ட்டினின் மனைவி லீமா மார்ட்டின் இணைந்தார் . கடந்த 2014 பாராளுமன்ற தேர்தல் பிரச்சாரத்திற்கு மோடி தமிழகம் வந்த போது அதே மேடையில் வாளுடன் காட்சியளித்தார் லீமா . பாஜகவில் சேர்ந்த மார்ட்டினின் மகனான சார்லசின் சகோதரர் டைசன் , " தமிழர் விடியல் கட்சி " என்ற அமைப்பைத் துவங்கி , மே - 17 இயக்கத்துடன் செயல்பட்டுவந்தார் . அப்பா முன்னர் திமுக மற்றும் அதிமுக கட்சிகளுடன் உறவாடி தனது கள்ள லாட்டரி மற்றும் ரியல் எஸ்டேட் தொழில்களை நடத்தியவர் . பாரிவேந்தர் பச்சமுத்துவின் கட்சியின் உறுப்பினர் . ஒரு மகன் தமிழ் தேசியவாதி இன்னொரு மகன் , பா . ஜ . க உறுப்பினர் . " மணல் மாஃபியா ஆறுமுகசாமி " இது வேற லெவல் டீலிங் . . . வைகுண்டராஜன் , பி . ஆர் . பி வரிசையில் மணல் மாஃபியா ஆறுமுகசாமி , மணற் கொள்ளை இது சாதரணமா ஒன்னு ரெண்டு குவாரி வச்சி ஓட்டிகிட்டு இருக்கற ஆளு இல்லை இந்த ஆறுமுக சாமி . சென்னையை சுற்றி மட்டுமே 15 குவாரி . அதும் போக தெற்கே ஏகப்பட்ட குவாரி . எப்படியும் 150 - லிருந்து 200 குவாரி வரைக்கும் தமிழ் நாட்டில் மட்டுமே இருக்கிறது . இது போக கர்நாடகாவில் ஹொசப்பேட்ல் இரும்பு மண் குவாரி என ஆற்றுமலை பண லோடாக மாற்றினார் . சாதாரணமாக ஆறுமுகசாமியின் உற்பத்தி சக்திகளில் 80 சதவீதம் பயன்படுத்தப்பட்டாலே தமிழகத்தின் நீராதாரங்களில் இருந்து நாளொன்றுக்கு சுமாராக 12 லட்சம் டன் மணல் அள்ளப்பட்டிருக்கிறது . மொத்த தமிழகத்தையும் பெரும் பள்ளமாக தோண்டியெடுத்து விற்றுக் கொண்டிருந்தவர்தான் இந்த மணல் மாபியா என சொல்லப்படும் ஆறுமுகசாமி . தாகத்தில் தவிக்கும் ஒரு மாநிலத்தில் நீர்பிடிப்பு ஆதாரங்களான மணலை கேட்பாரின்றிக் கொள்ளையடிக்கும் தமிழக ஆறுகளை மொத்தமாக அள்ளி காசாக்கினார் . தாசில்தாரு ரேஞ்சு இல்லை . . . கலெக்ட்டர் , மினிஸ்டர் லெவல்ல டீலிங் பத்து வருசத்திலே அபார வளர்ச்சி எப்படி ? கருணாநிதி ஜெயலலிதா என யார் ஆட்சியா இருந்தாலும் மணலைப் பொருத்தளவில் ஆறுமுகசாமி ராஜ்ஜியம் தான் . சூப்பர்வைசர் மேனேஜர் மத்த ஸ்டாப் கணக்கே பத்தாயிரத்துக்கு மேல வரும் . டிரைவர்கள் மட்டும் 25 ஆயிரம் பேர் மேல . ஒரு வண்டிக்கு ரெண்டு டிரைவர் , தமிழ்நாட்டுல எந்த ஊர்ல எந்த ஆறு ஓடுது , அதோட கிளைங்க எங்கெல்லாம் ஓடுது ? அந்த ஏரியாவுக்கு பஞ்சாயத்து தலைவர் யாரு ? அந்த ஊர்ல எத்தனை கட்சி ? எந்த கட்சில எவ்வளவு ஆளுங்க இருக்கானுங்க ? ஏரியா லிமிட்ல எத்தனை போலீஸ் ஸ்டேஷன் இருக்கு ? எந்தெந்த இடத்தில செக் போஸ்ட் இருக்கு ? யாரு தாசில்தாரு , ஆர்டிவோ யாரு ? ரெவின்யு டிபார்ட்மெண்ட் யாரு ? யாரு கலெக்டர் ? மாவட்டத்தோட மந்திரி யாரு ? அந்த மந்திரி எந்த கோஸ்டில இருக்காரு எல்லா விவரமும் ஆறுமுகசாமியின் விரல் நுனில இருக்குமாம் . இப்படி தமிழகத்தின் கஜானாவாக திகழ்ந்த மணல் மாஃபியா ஆறுமுகசாமி , லாட்டரி மோசடி குடும்பத்தின் தலைவி லாட்டரி லீமா மார்டின் என கொள்ளை கும்பல் ஜெயலலிதாவின் மறைவிற்குப் பின் மீண்டும் தலை காட்டியிருப்பது அரசியல் வட்டாரத்தில் பெரும் சலசலப்பை ஏற்படுத்தியுள்ளது .


கேரளாவில் பிரபல நடிகை கடத்தப்பட்டு பாலியல் வன்கொடுமைக்கு ஆளாக்கப்பட்ட வழக்கில் நடிகர் தீலீப் தாக்கல் செய்த ஜாமீன் மனுவை கேரள உயர்நீதிமன்றம் தள்ளுபடி செய்து உத்தரவிட்டது . நடிகை பாலியல் தொல்லைக்கு உள்ளாக்கப்பட்ட சம்பவம் தொடர்பாக நடிகர் திலீப் கடந்த 10–ந் தேதி கைது செய்யப்பட்டார் . தற்போது அவர் ஆலுவா கிளைச்சிறையில் அடைக்கப்பட்டுள்ள நிலையில் , அவரது ஜாமீன் மனுவை அங்கமாலி மாஜிஸ்திரேட்டு கோர்ட்டு தள்ளுபடி செய்தது . இதைத்தொடர்ந்து கேரள ஒயர்நீதிமன்றத்தில் திலீப் சார்பில் ஜாமீன் மனு தாக்கல் செய்யப்பட்டது . இந்த மனு நீதிபதி சுனில் தோமஸ் முன்னிலையில் கடந்த வாரம் விசாரணைக்கு வந்தது . அப்போது திலீப் சார்பில் ஆஜரான வழக்கறிஞர் , இந்த வழக்கில் முக்கிய குற்றவாளியான பல்சர் சுனிலும் , நடிகர் திலீப்பும் சந்தித்து பேசியதற்கு ஆதாரம் இல்லை எனக்கூறினார் . நடிகர் திலீப்பிடம் ஏற்கனவே போலீஸ் காவலில் விசாரிக்கப்பட்டு உள்ளது என்று கூறிய அவர் , திலீப்பின் திரையுலக பயணத்தை சீர்குலைக்கவே இந்த வழக்கு போடப்பட்டுள்ளது எனக்கூறி அவருக்கு ஜாமீன் வழங்குமாறு கேட்டுக்கொண்டார் . இந்த வழக்கில் முக்கிய ஆதாரமான , நடிகைக்கு பாலியல் தொல்லை கொடுத்ததை பதிவு செய்யப்பட்டுள்ள செல்போன் இன்னும் கிடைக்காததாலும் , தேவைப்பட்டால் திலீப்பிடம் மீண்டும் போலீஸ் காவலில் விசாரிக்க வேண்டியிருக்கும் என்பதாலும் அவரை ஜாமீனில் விடக்கூடாது என அரசு வழக்கறிஞர் வாதிட்டார் . இரு தரப்பு வாதங்களும் முடிந்த நிலையில் , தீர்ப்பு தேதி குறிப்பிடாமல் ஒத்திவைக்கப்பட்டது . இந்த நிலையில் இந்த வழக்கில் இன்று தீர்ப்பு வழங்கிய கேரள உயர் நீதிமன்றம் திலீப்புக்கு ஜாமீன் வழங்க மறுப்பு தெரிவித்து அவர் தாக்கல் செய்த மனுவை தள்ளுபடி செய்தது .